sagorsarker/bangla-wikipedia huggingface dataset:
রয় ফুলার

রয় ব্রডবেন্ট ফুলার (১১ ফেব্রুয়ারি ১৯১২ - ২৭ সেপ্টেম্বর ১৯৯১) ছিলেন একজন ইংরেজ লেখক, তবে বেশিরভাগ ক্ষেত্রেই তিনি কবি হিসাবে পরিচিত ছিলেন।
তিনি লঙ্কাসায়ারের ফেইলসওয়ার্থে নিম্ন-মধ্যবিত্ত বাবা-মা লিওপল্ড চার্লস ফুলার ও নেলি দম্পতির ঘরে জন্মগ্রহণ করেন। তার পিতা ওয়ার্কহাউস মাস্টারের একজন কেরানী ছিলেন। ১৮৮৪ সালে ফুলহামে জন্মগ্রহণ করা তার পিতা ছিলেন, "মিনি আগস্টা ফুলার" (১৮৬৩ সালের জন্ম) এর অবৈধ পুত্র। তার বড় বোন মিনির সাথে তিনি অনাথ আশ্রমে বেড়ে ওঠেন।
ফুলার পরবর্তীকালে ব্ল্যাকপুল, ল্যাঙ্কাশায়ারের ব্ল্যাকপুল উচ্চ বিদ্যালয়ে পড়াশোনা করেন। ১৯২৮ সালে তার প্রথম কবিতা "সানডে রেফারি" প্রকাশিত হয়েছিল। তিনি ১৯৩৩ সালে সলিসিটার হিসাবে যোগ্যতা অর্জন করেন। পরবর্তীতে ১৯৪১ থেকে ১৯৪৬ সাল পর্যন্ত তিনি রয়্যাল নেভিতে দায়িত্ব পালন করেন এবং উলউইচ ইক্যুয়েবল বিল্ডিং সোসাইটির হয়ে কাজ করেছিলেন। তিনি আইন বিভাগের প্রধান হিসাবে তার ক্যারিয়ার সমাপ্ত করেন। 
"পয়েমস্" (১৯৩৯) ছিল তার লেখা প্রথম কাব্যগ্রন্থ। তিনি ১৯৪০ সাল থেকে পুরোপুরি কবি হিসাবে আত্মপ্রকাশ করেছিলেন, এবং একই সাথে তিনি "অক্সফোর্ড বিশ্ববিদ্যালয়ে" যোগদান করেছিলেন এবং নাগরিক গানে অভিনয় করেছিলেন। দ্বিতীয় বিশ্বযুদ্ধের সময়, তিনি সামরিক-দেশপ্রেমিক থিমের উপর ১৯৪২ সালে "যুদ্ধের কবিতা" নামে বেশ কয়েকটি কবিতা লিখেছিলেন। তার প্রথমদিককার কাব্যগ্রন্থগুলি স্প্যানিশ গৃহযুদ্ধের ঘটনাগুলি দ্বারা সৃষ্ট ভয় এবং উত্তেজনার বোধে পূর্ণ ছিল।
দ্বিতীয় বিশ্বযুদ্ধের অবসানের পরে ফুলার কবিতা লিখতে ও প্রকাশ করতে থাকেন, তবে তিনি দ্রুত বিজ্ঞান ও কল্পকাহিনী লিখতে শুরু করেন। এবং তার অ্যাডভেঞ্চার কাহিনীগুলির একটি সংকলন সেভেজ গোল্ড (১৯৪৬) সালে প্রকাশ করেছিলেন।
১৯৫০ এর দশক থেকে তিনি মূলত দার্শনিক এবং স্বীকারোক্তিমূলক কবিতা লিখেছিলেন। ফুলারের লেখার বৈশিষ্ট্য বৌদ্ধিকতা দ্বারা চিহ্নিত করা হয়, জীবনী বিবরণী লেখায় তিনি অতি ঘনিষ্ঠ মনোযোগ, এর অভ্যন্তরীণ বিষয়বস্তুর প্রতিবিম্ব হিসাবে, বিড়ম্বনা, ও গদ্যের ব্যবহার করেছিলেন।
তিনি ১৯৫০ এর দশকে ক্রাইম উপন্যাস সহ কল্পকাহিনীও লিখতে শুরু করেছিলেন এবং বেশ কয়েকটি খণ্ড স্মৃতি লিখেছিলেন। যেমন ফ্যান্টাসি এন্ড ফুগু (১৯৫৬), দ্যা কার্নাল আইসল্যান্ড (১৯৭০) ইত্যাদি। রয় ফুলার বেশ কয়েকটি উপন্যাসের পাশাপাশি শিশুদের জন্য বই এবং কবিতা লিখেছেন। একজন কবি হিসাবে তিনি স্টাইলিস্টিক ভিত্তিতে পরিচিত হন। তিনি ১৯৬৮ থেকে ১৯৭৩ সাল পর্যন্ত অক্সফোর্ড বিশ্ববিদ্যালয়ের কবিতার অধ্যাপক ছিলেন। এসময় তার দেওয়া ভাষণ ও লেকচারের উপর তিনি ১৯৭৪ সালে রচনা করেন, "আউলস এন্ড আর্টিফায়ার্স: অক্সফোর্ড কেচার্স অন পোয়েট্রী" এবং ১৯৭৫ সালে, রফেসর এন্ড গড: লাস্ট অক্সফোর্ড কেচার্স অন পোয়েট্রী। এছাড়া তিনি ১৯৭২ থেকে ১৯৭৯ পর্যন্ত তিনি বিবিসির বোর্ড অফ গভর্নর সদস্য ছিলেন। তার সর্বশেষ প্রকাশিত গ্রন্থ "স্প্যানার এন্ড পেন: পোস্ট-ওয়ার মেমরিস" (১৯৯১)।
১৯৬৬ সালে, কবি জন ফুলার তার ছেলে "অ্যান্টনি পাওয়েল ফুলারকে" তার উপন্যাস "দ্য সোলডায়ার্স আর্ট", এবং তার মাস্টার ওয়ার্কের অষ্টম খণ্ড, ও "আ ডান্স টু মিউজিক অফ টাইমকে" উৎসর্গ করেছিলেন।
তিনি ১৯৯৭০ সালে সিবিই এবং কুইন্স গোল্ড কবিতার জন্য পদক লাভ করেন এবং ১৯৮০ সালে লেখক সোসাইটি চলমন্ডিলে পুরস্কার অর্জন করেন।
সম্মুখ তল

এটি দেহের বিভিন্ন অক্ষের সাপেক্ষে শরীরের অংশগুলোর অবস্থান বর্ণনা করতে ব্যবহৃত প্রধান তিনটি (যথা- সম্মুখ, অনুদৈর্ঘ্য ও অনুপ্রস্থ) তলের মধ্যে একটি। 
করোনাল তলটি অনুদৈর্ঘ্য তলের একটি উদাহরণ, কারণ এটি অনুপ্রস্থ তলের সাথে লম্বভাবে অবস্থান করে । মানবদেহে, মধ্য-করোনাল তলটি একটি কাল্পনিক রেখা দ্বারা উভয় কাঁধের মধ্য দিয়ে দেহকে দুটি অংশে (সামনে ও পিছনে, বা অগ্র ও পশ্চাৎ) বিভক্ত করে। করোনাল তলটির বিবরণ বেশিরভাগ প্রাণীর পাশাপাশি মানুষের ক্ষেত্রেও প্রযোজ্য, যদিও মানুষ খাড়াভাবে চলে এবং বিভিন্ন তল সাধারণত উল্লম্বভাবেই প্রদর্শিত হয়। 
স্টার্নাল তল "(planum sternale)" একটি করোনাল তল যা স্টার্নামের সম্মুখ ভাগকে ছেদ করে। 
এই শব্দটি প্রাচীন গ্রীক κορώνη ("korōnē", 'মালা, পুষ্পস্তবক') থেকে, লাতিন "corona" ('মালা, মুকুট') থেকে এসেছে।
ব্লাশ (রঙ)

ব্লাশ (Blush) একটি রঙ বিশেষ যা মূলত লাল-বেগুনি রঙের মাঝারি ঘরানার হালকা আভা।
ইংরেজিতে রঙের নাম হিসেবে ব্লাশ শব্দটির রেকর্ডকৃত প্রথম লিখিত ব্যবহার হয় ১৫৯০ সালে।
ইভলিনা হ্যাভেরফিল্ড

ইভলিনা হ্যাভেরফিল্ড (৯ আগস্ট ১৮৬৭ - ২১ মার্চ 1১৯২০) ছিলেন একজন ব্রিটিশ ভোটাধিকার কর্মী ও সহায়তা কর্মী। বিশ শতকের গোড়ার দিকে তিনি এমলেলাইন পাখুর্স্টের জঙ্গি মহিলাদের ভোটাধিকার সংগঠন উইমেনস সোশ্যাল অ্যান্ড পলিটিকাল ইউনিয়নে যুক্ত ছিলেন। প্রথম বিশ্বযুদ্ধের সময় তিনি সার্বিয়ায় নার্স হিসাবে কাজ করেছিলেন। যুদ্ধের পরে তিনি তার সহযোগী ভেরা হলমের সাথে সার্বিয়ায় ফিরে এসেছিলেন দেশের পশ্চিমের একটি শহর বাজিনা বাটায় একটি অনাথ আশ্রয় প্রতিষ্ঠার জন্য।
বার্গান্ডি (রং)

বার্গান্ডি (ইংরেজি: Burgundy) একটি গাঢ় লাল-বেগুনি বা গাঢ় লাল-বাদামী ঘরানার রঙ বিশেষ। রঙের নামটি বার্গান্ডি মদ (ফ্রান্সের বার্গান্ডি অঞ্চল থেকে, প্রাচীন জার্মানিক বার্গান্ডিয়ানদের নামানুসারে) এর নাম থেকে নেওয়া হয়েছে।
বার্গান্ডি রঙটি মেরুন, কর্ডোভান এবং অক্সব্লাড রঙের মতোই যার সবকটিই গাঢ় লাল রঙের রকমফের। তবে সূক্ষ্মভাবে বার্গান্ডি রঙ ওই রঙগুলোর থেকে কিছুটা থেকে পৃথক।
ইংরেজিতে রঙের নাম হিসাবে "বার্গান্ডি" 
শব্দটির প্রথম ব্যবহার লক্ষ্য করা যায় ১৮৮১ সালে। 
কসমেটোলজিতে, চুল রঙ করার জন্য উজ্জ্বল ঘরানার বার্গান্ডি রঙটি ব্যবহার করা হয় যা নুতন বার্গান্ডি নামে পরিচিত।
কালো বার্গান্ডি বা আদি বার্গান্ডি হলো বার্গান্ডি রঙের গাঢ় কালচে একটি প্রভেদ। ইংরেজিতে রঙের নাম হিসেবে আদি বার্গান্ডি বা ওল্ড বার্গান্ডি শব্দটির রেকর্ডকৃত প্রথম ব্যবহার হয় ১৯২৬ সালে।
অগ্নিকণা (রঙ)

অগ্নিকণা বা ফায়ার ইঞ্জিন রেড (Fire engine red) একটি তীব্র উজ্জ্বল ঘরানার লাল রঙ যা সাধারণত কিছু ইংরেজি-ভাষী দেশে ফায়ার সার্ভিস ও দমকল বা অগ্নিনির্বাপক বাহিনীর আওতাধীন জরুরি যানবাহনে ব্যবহৃত হয়। দমকলে ব্যবহৃত হওয়ার ফলেই এর ইংরেজি নাম ফায়ার ইঞ্জিন রেড বা দমকল লাল। একই কারণে বাংলা ভাষায়ও এর পরিশব্দ করা হয়েছে অগ্নিকণা। এই রঙের কোনও মৌলিক রূপ নেই এবং বিভিন্ন ফায়ার সার্ভিসে বিভিন্ন মাপকাঠিতে এর কোনো নির্দিষ্ট বিশেষায়ণ থাকতে পারে। রঙটি দীর্ঘকাল যাবৎ ব্যবহৃত হয়ে আডছে, যদিও সমস্ত দমকল যানবাহন এই রঙ ব্যবহার করে না।
বড় বড়ো মার্কিন শহর এবং বড়ো বড় মহানগর অঞ্চলের ঐতিহ্যবাহী দমকল বিভাগগুলো তাদের ফায়ার ইঞ্জিনগুলিতে এই রঙটি ব্যবহার করে। তবে অনেক শহরতলী এবং ছোটো শহরের দমকল গাড়িগুলোতে রাতের বেলা বেশি দৃশ্যমানতার জন্য চুন রঙ বা উজ্জ্বল হলুদ রঙ ব্যবহার করে থাকে। যুক্তরাজ্যের ফায়ার সার্ভিসগুলো আরও দৃশ্যমানতার জন্য প্রধানত তাদের লাল রঙের দমকল গাড়িগুলোতে ফায়ার ইঞ্জিন লাল এবং আলোক-প্রতিবর্তী হলুদ রঙের ব্যাটেনবার্গ চিহ্ন যুক্ত করে থাকে।
ল্যানচেস্টার কলেজ অফ টেকনোলজি এবং ফায়ার ব্রিগেড কোন রঙ অধিক আলোক-দৃশ্যমান তা জানার জন্য যুক্তরাজ্যের কভেন্ট্রিতে ১৯৬৫ সালে একটি গবেষণা পরিচালনা করেছিল। এ গবেষণা থেকে তারা এই উপসংহারে পৌঁছেছিল যে কৃত্রিম স্ট্রিট লাইটিংয়ে একই সময়ে সাধারণ ব্যবহারের সীমার মধ্যে হলুদ রঙ লাল রঙের তুলনায় অধিক আলোক-দৃশ্যমান। দিনের বেলায় এবং প্রতিকূল আবহাওয়ার সময় সাধারণ রাস্তায় হলুদ রঙ আরও স্পষ্টতর হয়ে উঠে।
সমস্ত জরুরি যানবাহনের জন্য হলুদ রঙের ব্যবহারকে সমর্থন করে ১৯৭৮ সালে অস্ট্রেলিয়াতেও একটি গবেষণা প্রবন্ধ প্রকাশিত হয়।
মাজহারুল হক শাহ চৌধুরী

মজহারুল হক শাহ চৌধুরী বাংলাদেশের চট্টগ্রাম জেলার রাজনীতিবিদ যিনি চট্টগ্রাম-২ আসনের সংসদ সদস্য ছিলেন। তিনি চট্টগ্রাম বিশ্ববিদ্যালয় কেন্দ্রীয় ছাত্র সংসদ(চাকসুর) সাবেক ভিপি ছিলেন।
মাজহারুল হক শাহ চৌধুরী চট্টগ্রাম জেলার ফটিকছড়ির নাজিরহাটে জন্মগ্রহণ করেন।।স্কুল জীবন থেকে ছাত্রলীগের রাজনীতির সাথে সম্পৃত্ত ছিলেন।৬৬ এর ছয় দফা আন্দোলন থেকে শুরু করে ৭১ এর মুক্তিযুদ্ধে অংশগ্রহণ সহ বিভিন্ন আন্দোলনে অবদান রাখেন।
মাজহারুল হক শাহ চৌধুরী ১৯৭৯ সালেচট্টগ্রাম বিশ্ববিদ্যালয় কেন্দ্রীয় ছাত্র সংসদ(চাকসুর) ভিপি হিসেবে নির্বাচিত হন।তিনি ১৯৮৮ সালের চতুর্থ জাতীয় সংসদ নির্বাচনে জাতীয় সমাজতান্ত্রিক দলের প্রার্থী হিসেবে তৎকালীন চট্টগ্রাম-২আসন থেকে সংসদ সদস্য নির্বাচিত হন। ২০০৪ সালে তিনি জাতীয় পার্টির ভাইস চেয়ারম্যান নিযুক্ত হন। এর পর বিকল্পধারা বাংলাদেশ দলে যোগ দেন।
শার্লত দেপার

শার্লত দেপার (ফরাসী ; ১৫ জুন ১৮৪৪ - ১০ নভেম্বর ১৯৩৯) ছিলেন অ্যাংলো-আইরিশ উপগ্রহবাদী, সমাজতান্ত্রিক, প্রশান্তবাদী, সিন ফেইন কর্মী এবং শিন ফেইন। তিনি মহিলা স্বাধীনতা লীগ, উইমেন পিস ক্রুসেড এবং আইরিশ উইমেন ফ্র্যাঞ্চাইজ লীগের প্রতিষ্ঠাতা সদস্য এবং তার জীবনকাল ধরে বিভিন্ন রাজনৈতিক সংগঠনের একজন কর্মী ছিলেন, অন্যান্যদের মধ্যে মহিলা সামাজিক ও রাজনৈতিক ইউনিয়ন, মানবতাবাদী লীগ, লেবার পার্টি, কুমন না এমবান এবং গ্রেট ব্রিটেনের কমিউনিস্ট পার্টি।
চার্লোট ডেস্পার্ডকে তার দুর্ভোগবাদী অ্যাক্টিভিজমের জন্য চারবার কারাবরণ করা হয়েছিল, এবং তিনি ৯০এর দশকে নারীর অধিকার, দারিদ্র্যমুক্তি ও বিশ্ব শান্তির জন্য সক্রিয়ভাবে প্রচার চালান।
বানৌজা দূর্বার

বানৌজা দূর্বার বাংলাদেশ নৌবাহিনীর একটি টাইপ ০২৪ ক্ষেপণাস্ত্রবাহী নৌকা। এটি ১৯৮৩ থেকে ২০১৭ পর্যন্ত বাংলাদেশ নৌবাহিনীতে সক্রিয় ছিল।
বানৌজা দুরন্ত ১৯৮৩ সালের ৬ এপ্রিল নৌবাহিনীতে কমিশন লাভ করেছিল। ১৯৯১ সালের ঘূর্ণিঝড়ের জাহাজটি বেশ ক্ষতিগ্রস্ত হয় এবং পরে কয়েকবার মেরামত করা হয়। ৩০ মার্চ ২০১৭ সালে দূর্বারকে বাংলাদেশ নৌবাহিনী থেকে অবসরে পাঠানো হয়েছিল। পরবর্তীতে এটিকে ভেঙে ফেলা হয়।
জাহাজটি দুটি এসওয়াই-১ অ্যান্টি-শিপ মিসাইল বহন করেছিল। এটি দুটি টাইপ ৬১ ২৫ মিমি (IIx2) বন্দুক নিয়েও সজ্জিত ছিল। পৃষ্ঠ অনুসন্ধানের জন্য এটিতে টাইপ ৩৫২ স্কয়ার টাই রাডার ছিল। এটি সোভিয়েতের এম৫০ ইঞ্জিনের চীনা কপি, যার নাম এল-১২ ভি-১৮০ ইঞ্জিন বহন করত যা ৩৮ নট (ঘন্টায় ৭০ কিমি / ৪৪ মাপাঘ) শীর্ষ গতিতে জাহাজটিকে চালাতে পারে।
বানৌজা দুর্ভেদ্য

বানৌজা দুর্ভেদ্য বাংলাদেশ নৌবাহিনীর একটি টাইপ ০২৪ ক্ষেপণাস্ত্রবাহী নৌকা। এটি ১৯৮৩ থেকে ২০১৭ পর্যন্ত বাংলাদেশ নৌবাহিনীতে সক্রিয় ছিল।
বানৌজা দুর্ভেদ্য ১৯৮৩ সালের ৬ এপ্রিল নৌবাহিনীতে কমিশন লাভ করেছিল। ১৯৯১ সালের ঘূর্ণিঝড়ের জাহাজটি বেশ ক্ষতিগ্রস্ত হয় এবং পরে কয়েকবার মেরামত করা হয়। ৩০ মার্চ ২০১৭ সালে দুর্ভেদ্যকে বাংলাদেশ নৌবাহিনী থেকে অবসরে পাঠানো হয়েছিল। পরবর্তীতে এটিকে ভেঙে ফেলা হয়।
জাহাজটি দুটি এসওয়াই-১ অ্যান্টি-শিপ মিসাইল বহন করেছিল। এটি দুটি টাইপ ৬১ ২৫ মিমি (IIx2) বন্দুক নিয়েও সজ্জিত ছিল। পৃষ্ঠ অনুসন্ধানের জন্য এটিতে টাইপ ৩৫২ স্কয়ার টাই রাডার ছিল। এটি সোভিয়েতের এম৫০ ইঞ্জিনের চীনা কপি, যার নাম এল-১২ ভি-১৮০ ইঞ্জিন বহন করত যা ৩৮ নট (ঘন্টায় ৭০ কিমি / ৪৪ মাপাঘ) শীর্ষ গতিতে জাহাজটিকে চালাতে পারে।
বানৌজা দুর্দম

বানৌজা দুর্দম বাংলাদেশ নৌবাহিনীর একটি টাইপ ০২৪ ক্ষেপণাস্ত্রবাহী নৌকা। এটি ১৯৮৩ থেকে ২০১৭ পর্যন্ত বাংলাদেশ নৌবাহিনীতে সক্রিয় ছিল।
বানৌজা দুর্দম ১৯৮৩ সালের ৬ এপ্রিল নৌবাহিনীতে কমিশন লাভ করেছিল। ১৯৯১ সালের ঘূর্ণিঝড়ের জাহাজটি বেশ ক্ষতিগ্রস্ত হয় এবং পরে কয়েকবার মেরামত করা হয়। ৩০ মার্চ ২০১৭ সালে দুর্দমকে বাংলাদেশ নৌবাহিনী থেকে অবসরে পাঠানো হয়েছিল। পরবর্তীতে এটিকে ভেঙে ফেলা হয়।
জাহাজটি দুটি এসওয়াই-১ অ্যান্টি-শিপ মিসাইল বহন করেছিল। এটি দুটি টাইপ ৬১ ২৫ মিমি (IIx2) বন্দুক নিয়েও সজ্জিত ছিল। পৃষ্ঠ অনুসন্ধানের জন্য এটিতে টাইপ ৩৫২ স্কয়ার টাই রাডার ছিল। এটি সোভিয়েতের এম৫০ ইঞ্জিনের চীনা কপি, যার নাম এল-১২ ভি-১৮০ ইঞ্জিন বহন করত যা ৩৮ নট (ঘন্টায় ৭০ কিমি / ৪৪ মাপাঘ) শীর্ষ গতিতে জাহাজটিকে চালাতে পারে।
বানৌজা উত্তাল

বানৌজা উত্তাল বাংলাদেশ নৌবাহিনীর একটি টাইপ ০২৪ ক্ষেপণাস্ত্রবাহী নৌকা। এটি ১৯৯২ থেকে ২০১৭ পর্যন্ত বাংলাদেশ নৌবাহিনীতে সক্রিয় ছিল।
বানৌজা উত্তাল ১৯৯২ সালের ২৩ আগস্ট নৌবাহিনীতে কমিশন লাভ করেছিল। ৩০ মার্চ ২০১৭ সালে উত্তালকে বাংলাদেশ নৌবাহিনী থেকে অবসরে পাঠানো হয়েছিল। পরবর্তীতে এটিকে ভেঙে ফেলা হয়।
জাহাজটি দুটি এসওয়াই-১ অ্যান্টি-শিপ মিসাইল বহন করেছিল। এটি দুটি টাইপ ৬১ ২৫ মিমি (IIx2) বন্দুক নিয়েও সজ্জিত ছিল। পৃষ্ঠ অনুসন্ধানের জন্য এটিতে টাইপ ৩৫২ স্কয়ার টাই রাডার ছিল। এটি সোভিয়েতের এম৫০ ইঞ্জিনের চীনা কপি, যার নাম এল-১২ ভি-১৮০ ইঞ্জিন বহন করত যা ৩৮ নট (ঘন্টায় ৭০ কিমি / ৪৪ মাপাঘ) শীর্ষ গতিতে জাহাজটিকে চালাতে পারে।
মনমদন

মানমাদান () হচ্ছে ২০০৪ সালে মুক্তিপ্রাপ্ত একটি প্রণয়ধর্মী সহিংসতাবাদী রোমাঞ্চকর তামিল চলচ্চিত্র। চলচ্চিত্রটি রচনা ও পরিচালনা করেছিলেন এ জে মুরুগান এবং সংলাপ লিখেছিলেন বলকুমার। চলচ্চিত্রটিতে সিলামবারাসান দ্বৈত ভূমিকায় অভিনয় করেছিলেন, আরো ছিলেন জ্যোতিকা, মন্দিরা বেদি, অতুল কুলকর্ণী সহ অনেকে। যুবন শঙ্কর রাজা ছিলেন চলচ্চিত্রটির সঙ্গীত পরিচালক। চলচ্চিত্রটি হচ্ছে দুই যমজ ভাইয়ের কাহিনী নিয়ে, এক ভাই ভদ্র থাকে যে প্রেমে ব্যর্থ হয়ে আত্মহত্যা করে আর আরেক ভাই নারীবিদ্বেষী এবং কামুক হয়ে মেয়েদের সঙ্গে যৌনক্রিয়া করে তাদেরকে মেরে ফেলে।
অভিনেত্রী জ্যোতিকা এবং সিলামবারাসানের অভিনয় দর্শকদের ভালো লেগেছিলো। জ্যোতিকা শ্রেষ্ঠ অভিনেত্রী বিভাগে ফিল্মফেয়ার পুরস্কার - তামিলের মনোনয়ন পেয়েছিলেন, একইভাবে সিলামবারাসানও শ্রেষ্ঠ অভিনেতা বিভাগে ফিল্মফেয়ার পুরস্কার - তামিলের মনোনয়ন লাভ করেছিলেন। ২০০৪ সালের ১২ই নভেম্বর মুক্তি পায় এই চলচ্চিত্রটি। চলচ্চিত্রটিতে অনেক যৌন উত্তেজক দৃশ্য থাকার কারণে কেন্দ্রীয় চলচ্চিত্র অনুমোদন পর্ষদ চলচ্চিত্রটিকে প্রেক্ষাগৃহে প্রদর্শনের ক্ষেত্রে 'এ' (এ্যাডাল্ট) প্রত্যায়নপত্র দিয়েছিলো। চলচ্চিত্রটির তেলুগু অনুবাদকৃত সংস্করণের নাম ছিলো 'মানমাদা'।
চলচ্চিত্রটি সিলামবারাসানের নিজের পরিকল্পনাতেই মূলত নির্মিত হয়েছিলো যদিও তিনি প্রযোজনা করেননি, সিলামবারাসান এ জে মুরুগানের পরিচালনায় অসন্তোষ প্রকাশ করেছিলেন। মুরুগান পরে সিলামবারাসানের নিজেরই একটা চলচ্চিত্র পরিচালনাতে সহকারী পরিচালক হিসেবে যোগ দিয়েছিলেন ২০০৬ সালে।
চলচ্চিত্রটি ২০০৪ সালের ১২ই নভেম্বর মুক্তি পায় এবং একই দিনে অজিত কুমার অভিনীত আরেকটি চলচ্চিত্র মুক্তি পায়, অজিত কুমার ছিলেন একজন পরিচিত অভিনেতা কিন্তু সিলামবারাসানকে তখনো মানুষ অতটা চেনেনি তাই মানমাদান চলচ্চিত্রটিকে সাফল্য অর্জন করতে একটু বেগ পেতে হয়েছিলো, তাও কিছুটা সাফল্য এবং দর্শকপ্রিয়তা পেয়েছিলো মানমাদান। যৌন উত্তেজক দৃশ্য থাকার কারণে মানমাদান অজিত কুমার অভিনীত 'অট্টহাসাম' চলচ্চিত্রটির চেয়ে মাত্র দেড় সপ্তাহের ব্যবধানে একটু বেশি আয় করেছিলো।
শরাব (রং)

শরাব, মদ বা ওয়াইন একটি রঙ বিশেষ যা মূলত লাল রঙেরই একটি গাঢ় আভা। এটি সকল প্রকার রেড ওয়াইন বা লাল মদগুলোর রঙসমূহের একটি সাধারণ ও গড়পড়তা উপস্থাপনা। 
ইংরেজিতে রঙের নাম হিসেবে ওয়াইন (wine) শব্দটির রেকর্ডকৃত প্রথম ব্যবহার হয় ১৭০৫ সালে। কখনো কখনো এই রঙটিকে বর্ডেক্স রঙ হিসেবেও ডাকা হয়ে থাকে।
ডানপাশে বা উপরে প্রদর্শিত রঙটি হলো লৌহ শরাব যা ইংরেজিতে ক্ল্যারেট (claret) বা বর্ডেক্স (bordeaux) এই দুই নামেই পরিচিত। 
এটি আসলে বর্ডেক্স মদের সাধারণ বা গড়পড়তা একটি রঙ।
ইংরেজিতে রঙের নাম হিসেবে ক্ল্যারেট শব্দটির রেকর্ডকৃত প্রথম ব্যবহার হয় ১৫৪৭ খ্রিস্টাব্দে।
বার্গান্ডি রঙটি একই নামের বার্গান্ডি মদের সাথে সম্পর্কিত একটি লাল রঙ।
ইংরেজিতে রঙের নাম হিসেবে বার্গান্ডি শব্দটির রেকর্ডকৃত প্রথম ব্যবহার হয় ১৮৮১ খ্রিস্টাব্দে।
ডানপাশে বা উপরে প্রদর্শিত রঙটি হলো শরাব কাইট যা শরাব রঙের একটি গাঢ় রূপ। ইংরেজিতে এটি ওয়াইন ড্রেগস নামে পরিচিত।
ইংরেজিতে রঙের নাম হিসেবে ওয়াইন ড্রেগস ("wine dregs") শব্দটির রেকর্ডকৃত প্রথম ব্যবহার হয় ১৯২৪ সালে।
স্বাতী রেড্ডি

স্বাতী রেড্ডি (জন্ম: ১৯ এপ্রিল ১৯৮৭) একজন ভারতীয় চলচ্চিত্র অভিনেত্রী এবং টেলিভিশন উপস্থাপিকা, যিনি মূলত তামিল ও মালয়ালম চলচ্চিত্রের পাশাপাশি তেলুগু চলচ্চিত্রেও অভিনয় করে থাকেন। সহায়ক চরিত্রে অভিনয় করার পরে তিনি তামিল চলচ্চিত্র "সুব্রাহ্মণিয়াপুরম" (২০০৮)-এ একজন মুখ্য অভিনেত্রী হিসাবে আত্মপ্রকাশ করেছিলেন। তেলুগু চলচ্চিত্র "অষ্টা চাম্মা"-তে তার অভিনয়ের জন্য তিনি শ্রেষ্ঠ অভিনেত্রী বিভাগে ফিল্মফেয়ার পুরস্কার এবং নন্দী পুরস্কার অর্জন করেছিলেন।
স্বাতী তার প্রেমিক বিকাশ বসু, যিনি পেশায় একজন মালয়ালি পাইলট, তার সাথে ২০১৮ সালের ৩০ আগস্ট বিয়ে করেছিলেন।
তুর্কি লাল (রঙ)

তুর্কি লাল একটি রঙ বিশেষ যা লাল রঙেরই একটি রকমফের। ১৮ এবং ১৯ শতকের দিকে সুতি কাপড় রঙিন করতে ব্যাপকভাবে ব্যবহৃত হতো রঙটি। দীর্ঘ এবং শ্রমসাধ্য প্রক্রিয়ার মধ্য দিয়ে রুবিয়া নামক একপ্রকার উদ্ভিদের মূল ব্যবহার করে তৈরি করা হতো এটি। তুর্কি লাল রঙটি ভারত বা তুরস্কে উৎপন্ন হয়েছিল এবং ১৭৪০ এর দশকে তা ইউরোপে নেওয়া হয়। ফ্রান্সে এটি রাউজ ডি'আড্রিনোপল (rouge d'Andrinople) নামে পরিচিত।
শিল্প বিপ্লব পুরো ইউরোপ জুড়ে ছড়িয়ে পড়ার সাথে সাথে রসায়নবিগণ এবং প্রস্তুতকারকরা নতুন লাল রঙের সন্ধান করতে শুরু করেছিলেন যা বড় আকারের টেক্সটাইল তৈরিতে ব্যবহৃত হতে পারে। ১৮ এবং ১৯ শতকের গোড়ার দিকে তুরস্ক এবং ভারত থেকে ইউরোপে আমদানি করা একটি জনপ্রিয় রঙ ছিল তুর্কি লাল যা ফ্রান্সে রাউজ ডি'আড্রিনোপল নামে পরিচিত। ১৭৪০ এর দশকের শুরুতে, এই উজ্জ্বল লাল রঙটি ইংল্যান্ড, নেদারল্যান্ডস এবং ফ্রান্সে সুতি-টেক্সটাইল রঙ্গিন বা মুদ্রণ করতে ব্যবহৃত হতো। তুর্কি লাল রঙের মূল উপাদান হিসাবে রুবিয়া উদ্ভিদের মূল ব্যবহার করা হতো, তবে প্রক্রিয়াটি বেশ দীর্ঘ এবং জটিল ছিল। এজন্য ফ্যাব্রিকটি অনেক ব্যয়বহুল ছিল কিন্তু ফলস্বরূপ তা ছিলো উজ্জ্বল এবং দীর্ঘস্থায়ী লাল, কারমিনের অনুরূপ ও তুলোর সঙ্গে পুরোপুরি সামঞ্জস্যপূর্ণ। ঐ সময়ে ফ্যাব্রিকটি ইউরোপ থেকে আফ্রিকা, মধ্য প্রাচ্য এবং আমেরিকাতে বহুল পরিমাণে রফতানি করা হয়েছিল। উনিশ শতক আমেরিকাতে এটি প্রচলিত জোড়াতালি বালাপোশ, লেপ, তোষক ও রেজাই তৈরিতে ব্যাপকভাবে ব্যবহৃত হয়েছিল।
বারুদ উদ্ভিদ

বারুদ উদ্ভিদ, লতা মরিচা, কামান উদ্ভিদ বা পাথর আগাছা (বৈজ্ঞানিক নাম: "Pilea microphylla") হলো ফ্লোরিডা, মেক্সিকো, ওয়েস্ট ইন্ডিজ ও ক্রান্তীয় মধ্য ও দক্ষিণ আমেরিকার স্থানীয় একটি উদ্ভিদ প্রজাতি। কিন্তু এশিয়াতেও এদের প্রচুর পাওয়া যায়। লাতিন আমেরিকায় এটি ব্রিলহান্টিনা এবং দক্ষিণ মেক্সিকোয়, বিশেষত ক্যাম্পেচে ও মেরিদায়, স্থানীয়ভাবে ফ্রেস্কুরা নামে পরিচিত। এটি আর্টিকাসি গোত্রের অন্তর্ভুক্ত। হালকা সবুজ, প্রায় রসাল, কাণ্ড এবং ১/৮ ইঞ্চি ছোট ছোট পাতার কারণে এদের কামান ফার্ন, আর্টিলারি ফার্ন বা মিলিটারি ফার্ন নামেও ডাকা হয়। তবুও এদের সাথে ফার্নের কোনো সম্পর্ক নেই। বিভিন্ন জায়গায় মাটির ওপর আচ্ছাদন বা গালিচা হিসেবে এদের জন্মাতে দেখা যায়। শক্ত পাথরের ওপর জন্মায় বলে এদের রক প্ল্যান্ট বা কোরাল প্ল্যান্ট-ও বলা হয়।
ফুল সম্পূর্ণ পরিস্ফুটিত হওয়ার পর গাছ ঝাঁকালে পরাগরেণু ধোঁয়ার মতো ছড়িয়ে পড়ে। সবুজাভ পুংপুষ্প থেকে বিস্ফোরকের মতো পরাগ বিচ্ছুরিত হয় বলে এদের নাম "গানপাউডার প্ল্যান্ট" বা "বারুদ উদ্ভিদ" হয়েছে। বারুদ তৈরিতে এটি কখনোই ব্যবহৃত হয় না।
এদের "Pilea microphylla" নামে বৈজ্ঞানিক নামকরণ করেন কার্ল লিনিয়াস। গণনাম "Pilea" এসেছে ল্যাটিন "pileus" থেকে, যার অর্থ টুপি। অণুবীক্ষণ যন্ত্রের নিচে বারুদ উদ্ভিদের স্ত্রীপুষ্পকে সজ্জিত টুপির মতো দেখায়। প্রজাতিক নাম "microphylla" এর অর্থ ক্ষুদ্র পত্র ("micro" অর্থ "ক্ষুদ্র" এবং "phylla" অর্থ পাতা)।
বারুদ উদ্ভিদ রাস্তার ধারে, পুরনো দেয়ালে বা টবে জন্মায়। প্রধান মূলের বিভাজন, দেহের খণ্ডায়ন এবং অক্সিনসমৃদ্ধ মাটিতে লাগানোর মাধ্যমে বংশবৃদ্ধি করতে পারে। শুকনো মাটিতে ব্যাপক পানি প্রবাহ পেলে এর জন্য ভালো হয় এবং শিশির এর জন্য উপকারী বলে প্রতীয়মান। সরাসরি সূর্যালোক এর পাতাকে বাদামি করে দেয় এবং এর ফলে পাতা ঢলে পড়ে। তাই এটি পরোক্ষ সূর্যালোকে ভালো জন্মায়।
বারুদ উদ্ভিদ একবর্ষ বা দ্বিবর্ষজীবী। এরা সাধারণত ৮-১২ ইঞ্চি পর্যন্ত লম্বা হয়। তবে কখনো কখনো ২০ ইঞ্চি পর্যন্ত হতে পারে।
পৃথিবীর ক্রান্তীয় ও উপক্রান্তীয় বিভিন্ন অঞ্চলে বারুদ উদ্ভিদকে অভিযোজিত উদ্ভিদ হিসেবে লাগানো হয়েছে। অস্ট্রেলিয়া, চীন, দিয়েগো গার্সিয়া, গালাপাগোস দ্বীপপুঞ্জ, মাইক্রোনেশিয়া, ফিজি, ফরাসি পলিনেশিয়া, গুয়াম, হাওয়াই, ভারত, জাপান, কিরিবাস, মার্শাল দ্বীপপুঞ্জ, নাউরু, নিউ ক্যালিডোনিয়া, নিউই, পালাউ, পাপুয়া নিউ গিনি, ফিলিপাইন, পিটকেয়ার্ন দ্বীপপুঞ্জ, সিঙ্গাপুর, সলোমন দ্বীপপুঞ্জ, টোঙ্গা এবং ওয়ালিস ও ফুটুনা দ্বীপপুঞ্জে এটি আক্রমণকারী উদ্ভিদ হিসেবে পরিচিত।
বারুদ উদ্ভিদ ব্যাকটেরিয়া জনিত সংক্রমণে চিরাচরিত ঔষধ হিসেবে ব্যবহৃত হয়। এছাড়াও মেয়েদের বন্ধ্যাত্ব রোগে প্রজনন অঙ্গের সুস্থতায় বারুদ উদ্ভিদ ব্যবহৃত হয়। এই উদ্ভিদের পেস্ট বা লেই গেঁটেবাতে উপকারী। বেশ কিছু গবেষণায় বারুদ উদ্ভিদ অনুজীব জনিত সংক্রমণের বিরুদ্ধে কার্যকর বলে জানা যায়। সম্পূর্ণ উদ্ভিদটিই মূত্রবর্ধক ও কৃমিনাশক। এর পাতা প্রদাহক, অ্যান্টিঅক্সিডেন্ট ও তেজস্ক্রিয়তা প্রতিরোধক। এছাড়াও যকৃত ও মূত্রনালীর প্রদাহরোগে এই উদ্ভিদ ব্যবহৃত হয়।
ইশরাত মঞ্জিল

ইশরাত মঞ্জিল ঢাকার নবাব পরিবারের অন্যতম রাজকীয় আবাস। ঢাকার নবাবদের স্থানান্তরের জন্য প্রাসাদটি ব্যবহৃত হতো। এই আকর্ষণীয় দ্বিতল ভবনটির অবস্থান ছিল ঢাকার শাহবাগে।
১৯০৬ সালে সর্বভারতীয় শিক্ষা সম্মেলন আয়োজনের জন্য ইশরাত মঞ্জিল বিখ্যাত। ঢাকার নবাব স্যার খাজা সলিমুল্লাহ আহুত এই সম্মেলনে উপমহাদেশের প্রথম মুসলিম রাজনৈতিক দল নিখিল ভারত মুসলিম লীগ প্রতিষ্ঠার উদ্যোগ গৃহীত হয়। ১৯০৫ সালের বঙ্গভঙ্গের বিরুদ্ধে জাতীয় কংগ্রসের অবস্থানের প্রেক্ষিতে ভারতীয় মুসলিমদের সংগঠন হিসেবে মুসলিম লীগ গঠিত হয় এবং পাকিস্তান প্রতিষ্ঠায় অগ্রণী ভূমিকা রাখে।
ইশরাত মঞ্জিল প্রাসাদের দরবার হলে আহুত সর্বভারতীয় মুসলিম নেতাদের উপস্থিতিতে সর্বভারতীয় মুসলিম সঙ্ঘের আদলে নতুন মুসলিম রাজনৈতিক দলের নামকরণ নিয়ে বৈঠক হয়। এর মধ্যে খাজা সলিমুল্লাহ বাহাদুর ও হাকিম আজমল খান প্রস্তাবিত "নিখিল ভারত মুসলিম লীগ" নামটি গৃহীত হয়।
১৯১২ সালে ভাইসরয় চার্লস হার্ডিঞ্জের নেতৃত্বে প্রতিনিধিদল নবাব খাজা সলিমুল্লাহর সাথে ইশরাত মঞ্জিলে বৈঠক করেন। বৈঠকে স্যার সলিমুল্লাহ পূর্ববঙ্গে মুসলিম জনগোষ্ঠীর জন্য একটি বিশ্ববিদ্যালয় প্রতিষ্ঠার দাবি করেন, যা ১৯২১ সালে ঢাকা বিশ্ববিদ্যালয় প্রতিষ্ঠার মাধ্যমে বাস্তবায়িত হয়।
বর্তমান ঢাকা বিশ্ববিদ্যালয়ের চারুকলা অনুষদের উত্তর-পূর্ব প্রান্তের মধুর ক্যান্টিন ইশরাত মঞ্জিল বাগানবাড়ির জলসাঘর হিসেবে ব্যবহৃত হতো। জলসাঘরের মেঝে ও আশেপাশের এলাকা মার্বেল পাথরে আচ্ছাদিত ছিল। ভবনটি নবাব পরিবার স্কেটিং করতে ব্যবহার করত। এ কারণে এটি "স্কেটিং প্যাভিলিয়ন" নামেও পরিচিত ছিল।
বায়োটেলিমিতি

বায়োটেলিমিতি (অথবা চিকিৎসা টেলিমিতি)  হচ্ছে দূর হতে ভ্রাম্যমাণ রোগীর বিভিন্ন জৈবনিক চিহ্নসমূহ  পর্যবেক্ষণ,  জীববিজ্ঞান, চিকিৎসাবিজ্ঞান এবং বিভিন্ন স্বাস্থ্যসেবায় টেলিমিতির প্রয়োগ।
বায়োটেলিমিতি সবচেয়ে বেশি ব্যবহার করা হয় হাসপাতালের হৃদরোগ ইউনিটে। যদিও যেকোন শারীরতাত্ত্বিক সিগনাল ফলত পাঠানো সম্ভব, এর প্রয়োগ শুধু হৃদ এবং অক্সিজেন সম্পৃক্তি পর্যবেক্ষণেই সীমাবদ্ধ রয়েছে।
বায়োটেলিমিতি বন্যপ্রাণীর শারীরতাত্ত্বিক, আচার এবং  সক্রিয়তা দূর হতে পর্যবেক্ষণে বহূল ব্যবহৃত  হচ্ছে। ইহা প্রাণীর পরিযান বুঝতে ব্যবহার করা যায় এবং তারা যে পরিবেশে বাস করছে সেখানকার জীবক্রিয়া প্রভাবকসমূহ এবং এই পরিবেশ  প্রাণীদের উপর যে শারীরবৃত্তিক প্রভাব ফেলছে তা বিভিন্ন জৈব চলক যেমন হৃদ স্পন্দনের হার এবং তাপমাত্রা  নির্ণয় করে বুঝা যায়। টেলিমিতি সিস্টেম  প্রাণীদেহে বাহ্যিক অথবা  আভ্যন্তরীণ উভয়রূপে  সংযোগ করা যায়, যে মাধ্যমে প্রাণী বিচরণ করে তার উপর ভিত্তি করে প্রেরণ যন্ত্র সংযোগ করা হয়। উদাহরণস্বরূপ জলজ প্রাণীদের ক্ষেত্রে বেতার অথবা আল্ট্রাসনিক সিগনাল রূপে ডাটা প্রেরণ করা হয়। কিন্তু স্থলজ বা উড্ডয়নশীল প্রাণীদের ক্ষেত্রে  জিপিএস এবং  স্যাটেলাইটের মাধ্যমে ডাটা প্রেরণ করা হয়।
একটি বৈশিষ্ট্যমূলক বায়োটেলিমিতি  সিস্টেম গঠিত হয় নিম্নরূপে:
বায়োটেলিমিতির প্রথম উল্লেখযোগ্য ব্যবহার করা হয় মহাকাশ প্রতিযোগিতায়,যেখানে প্রাণী বা মানব যাত্রীদের শারীরতাত্ত্বিক  সিগনাল পৃথিবীতে পাঠানো হয় বিশ্লেষণের জন্য(চিকিৎসা যন্ত্র  নির্মাণ প্রতিষ্ঠান স্পেসল্যাব হেলথকেয়ার ১৯৫৮ সালে আমেরিকার মহাকাশ গবেষণায় তাদের নির্মিত বায়োটেলিমিতি সিস্টেম কার্যকর করে )।
প্রাণীদেহে বায়োটেলিমিতির ব্যবহার শুরু হয় আশির দশকে।. প্রাণীদেহে বায়োটেলিমিতির ব্যবহারে অগ্রগতি হয়েছে। এখন শুধু শারীরতাত্ত্বিক ও গতিবিধি পর্যবেক্ষণেই না, বিভিন্ন প্রাণীর পারস্পরিক মিথষ্ক্রিয়া (যেমনঃ শিকারী ও তার শিকার) বুঝতেও ব্যবহার করা হয়।
টেরাকোটা (রং)

টেরাকোটা একটি রঙ বিশেষ যা টেরাকোটা নামের একধরনের পোড়ামাটির শিল্পকর্মের রঙকে নির্দেশ করে। এটি মূলত লালচে কমলা রঙের একটি কালচে আভা।
টেরাকোটা একটি লাতিন শব্দ: 'টেরা' অর্থ মাটি, আর 'কোটা' অর্থ পোড়ানো। মানুষের ব্যবহার্য পোড়ামাটির তৈরি সকল রকমের দ্রব্য টেরাকোটা নামে পরিচিত। আঠালো মাটির সঙ্গে খড়কুটো, তুষ প্রভৃতি মিশিয়ে কাদামাটি প্রস্তুত করা হয়। সেই মাটি থেকে মূর্তি, দৃশ্যাবলি তৈরি করে রোদে শুকিয়ে আগুনে পুড়িয়ে টেরাকোটা ভাস্কর্য তৈরি করা হয়। আর এই শিল্পকর্মের রঙটিই টেরাকোটা রঙ বলে পরিচিতি পেয়েছে।
ইয়ুলিয়ান নাগেলসমান

ইয়ুলিয়ান নাগেলসমান (; জন্ম: ২৩ জুলাই ১৯৮৭) হলেন একজন জার্মান পেশাদার ফুটবল খেলোয়াড় এবং ম্যানেজার। তিনি বর্তমানে জার্মান পেশাদার ফুটবল লিগের শীর্ষ স্তর বুন্দেসলিগার ক্লাব বায়ার্ন মিউনিখ ম্যানেজারের দায়িত্ব পালন করছেন। তিনি তার খেলোয়াড়ি জীবনে একজন রক্ষণভাগের খেলোয়াড় হিসেবে খেলেছেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেলেছেন।
জার্মান ফুটবল ক্লাব আউগসবুর্গের যুব পর্যায়ের হয়ে খেলার মাধ্যমে নাগেলসমান ফুটবল জগতে প্রবেশ করেন এবং পরবর্তীতে ১৮৬০ মিউনিখের হয়ে খেলার মাধ্যমে ফুটবল খেলায় বিকশিত হয়েছেন। ২০০৬–০৭ মৌসুমে, ১৮৬০ মিউনিখ ২-এ অন্তর্ভুক্ত হওয়ার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। তিনি টিএসভি ১৮৬০ মিউনিখ ২-এর হয়ে মাত্র ১ মৌসুম অতিবাহিত করার পর, তিনি আউগসবুর্গ ২-এ যোগদান করেন, যেখানে তিনি ১ মৌসুম অতিবাহিত করার পর তিনি অবসর গ্রহণ করেছেন। ইনজুরির কারণে খুবই অল্প সময় খেলোয়াড়ি জীবন স্থায়ী হওয়ার নাগেলসমান ফুটবল খেলা হতে খেলোয়াড় হিসেবে অবসর গ্রহণ করেছেন।
খেলোয়াড়ি জীবনের ইতি টানার পর ২০১৩ সালে নাগেলসমান ১৮৯৯ হফেনহাইম অনূর্ধ্ব-১৯-এর ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন, যেখানে তিনি ম্যানেজার হিসেবে তার প্রথম মৌসুমেই বুন্দেসলিগা অনূর্ধ্ব-১৯ শিরোপা জয়লাভ করেছেন। ১৮৯৯ হফেনহাইম অনূর্ধ্ব-১৯-এ ৩ মৌসুমের জন্য ম্যানেজারের দায়িত্ব পালন করার পর তিনি ১৮৯৯ হফেনহাইমে ম্যানেজার হিসেবে যোগদান করেন; এর মাধ্যমে তিনি বুন্দেসলিগার ইতিহাসে সর্বকনিষ্ঠ ম্যানেজারে পরিণত হয়েছেন। তিনি হফেনহাইমের হয়ে ম্যানেজার হিসেবে ৩ মৌসুম দায়িত্ব পালন করেছেন। ২০১৯ সালের জুলাই মাসে, রালফ রাংনিকের প্রস্থানের পর তিনি আরবি লাইপৎসিশের ম্যানেজার হিসেবে নিযুক্ত হয়েছেন।
ব্যক্তিগতভাবে, নাগেলসমান বেশ কিছু পুরস্কার জয়লাভ করেছেন, যার মধ্যে ২০১৭ সালে বর্ষসেরা জার্মান ফুটবল ম্যানেজারের পুরস্কার জয় অন্যতম। অন্যদিকে, ম্যানেজার হিসেবে, তিনি ৩টি শিরোপা জয়লাভ করেছেন, যার মধ্যে সবগুলো ১৮৯৯ হফেনহাইম অনূর্ধ্ব-১৯-এর হয়ে জয়লাভ করেছেন।
সখের চোর

সখের চোর হল একটি জনপ্রিয় বাংলা চলচ্চিত্র যা পরিচালনা করেন প্রফুল্ল চক্রবর্তী। এই চলচ্চিত্রটি ৩০ জুন ১৯৬০ সালে রাজকুমারী চিত্র মন্দির ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন শ্যামল মিত্র। এই চলচ্চিত্রটির মুখ্য চরিত্রে অভিনয় করেন উত্তম কুমার, বাসবী নন্দী, ছবি বিশ্বাস, তরুণ কুমার।
ইন্দ্র রাতে একজন চোর কান্তাকে ধরে ফেলে এবং তাকে বিশ্বাস করার জন্য প্রতারণা করে যে সে নিজেই একজন বিখ্যাত চোর যে হাই-প্রোফাইল চুরি এবং চুরি করে প্রচুর অর্থ উপার্জন করেছে। পরে, ইন্দ্র তার বন্ধুদের সাথে একটি বাজিতে প্রবেশ করে যারা তাকে চুরি করার জন্য টোপ দেয় এবং সে কান্তের সাহায্য চায়।
ময়মনসিংহী উপভাষা

ময়মনসিংহী উপভাষা হলো বাংলাদেশের বৃহত্তর ময়মনসিংহ অঞ্চলে প্রচলিত একটি প্রধান বাংলা উপভাষা। এটি বাংলা ভাষার উপভাষাসমূহের মধ্যে অন্যতম। এই উপভাষায় প্রধানত বাংলাদেশের বৃহত্তর ময়মনসিংহ অঞ্চলের বাঙালিরা কথা বলে। ময়মনসিংহী মূলত বাংলা ভাষার বঙ্গালী উপভাষার অন্তর্গত একটি খণ্ড-উপভাষা।
বাংলাদেশের ময়মনসিংহ বিভাগ এর প্রায় সকল জেলাতেই এই উপভাষাটি প্রচলিত। ময়মনসিংহ বিভাগের বাইরে ঢাকা বিভাগের কিশোরগঞ্জ ও টাংগাইল জেলার স্থানীয় অনেক অধিবাসীদের প্রধান কথ্য উপভাষা এটি। এছাড়াও পার্শ্ববর্তী গাজীপুর ও সুনামগঞ্জ কিছু অঞ্চলের মানুষও এ উপভাষায় কথা বলে।
নিম্নে প্রমিত বাংলা ও ময়মনসিংহী উপভাষার মধ্যে কিছু রূপতাত্ত্বিক পার্থক্য উপস্থাপন করা হলো:-
প্রমিত বাংলা উচ্চারণের বাংলা বারো মাসের নাম ময়মনসিংহীয় বাংলাতে-
নিম্নে একটি অনুচ্ছেদকে প্রমিত বাংলা ও ময়মনসিংহীয় বাংলায় উল্লেখ করা হলোঃ
পূর্বধলা পৌরসভা

পূর্বধলা বাংলাদেশের নেত্রকোণা জেলার অন্তর্গত একটি সাবেক পৌরসভা।
২০০৫ সালে পৌর প্রশাসক নিয়োগের মাধ্যমে নেত্রকোণা জেলার পূর্বধলাকে পৌরসভায় উন্নীত করা হয়। কিন্তু ২০১১ সালের ১২ থেকে ১৮ জানুয়ারির মধ্যে পূর্বধলা সহ মোট ২৬২টি পৌরসভার নির্বাচন অনুষ্ঠিত হওয়ার কথা থাকলেও সীমানা নির্ধারণ নিয়ে আইনি জটিলতা থাকায় নির্বাচন স্থগিত করা হয়। পরবর্তীতে সীমানা পূনর্গঠনের দাবি তুলে পৌরসভা বাতিল করা হলেও এখন পর্যন্ত সীমানা পুননির্ধারণের মাধ্যমে পৌরসভা পুনঃপ্রতিষ্ঠার কোন উদ্যোগ গ্রহণ করা হয় নি।
প্রভাত প্রকাশ শুক্লা

প্রভাত প্রকাশ শুক্লা (জন্ম: ২৯ শে মার্চ ১৯৫১) রাশিয়ায় ভারতের রাষ্ট্রদূত। ২০০৭ সালের ২ অক্টোবর মস্কোতে এই পদ গ্রহণের আগে, শুক্লা অস্ট্রেলিয়ায় ভারতের হাই কমিশনার ছিলেন এবং এর আগে সিঙ্গাপুরে ভারতীয় হাই কমিশনার ছিলেন। তিনি ১১ জুলাই ১৯৭৪ সালে ভারতীয় পররাষ্ট্র সেবায় যোগদান করেছিলেন। তিনি অর্থনীতিতে স্নাতকোত্তর ডিগ্রি অর্জন করেছেন এবং রুশ ও ফরাসি ভাষা জানেন।
টি সিডালিংগায়া

টি সিডালিংগায়া (১৮৯৮ - ২৩ জুলাই ১৯৮৪) ভারতের মহীশূর রাজ্যের (বর্তমানে কর্ণাটক)-এর একজন রাজনীতিবিদ ছিলেন।
১৯৬৭ থেকে ১৯৭০ সাল পর্যন্ত তিনি রাজ্যসভায় ভারতের সংসদ সদস্য পরিষদের প্রতিনিধিত্ব করেন। এর আগে তিনি ১৯৪৭–১৯৫০ সালে মহীশূর আইন পরিষদের সদস্য ছিলেন, ১৯৫২-১৯৫৩ সালে মহীশূর সরকারের মন্ত্রী এবং ভারতের গণপরিষদ সদস্য ছিলেন। 
তিনি তাঁর স্ত্রী পার্বত্ম্মা, ২ ছেলে ও ১ মেয়ে রেখে গেছেন।
সত্যব্রত সিদ্ধান্তলঙ্কর

প্রফেসর ড. সত্যব্রত সিদ্ধান্তলঙ্কর (১৮৯৮-১৯৯২) একজন ভারতীয় শিক্ষাবিদ এবং সংসদ সদস্য ছিলেন। তিনি গুরুকুল কাংড়ি বিশ্ববিদ্যালয়ের উপাচার্য ছিলেন এবং শিক্ষা ও সামাজিক বিজ্ঞান বিষয়ে বেশ কয়েকটি বই লিখেছেন। তিনি ১৯৬৪ সালে রাজ্যসভার সদস্য হিসাবে মনোনীত হন এবং ১৯৬৮ সাল পর্যন্ত দায়িত্ব পালন করেন।
সেবা সিং ঠিকরিবালা

সেবা সিং ঠিকরিবালা (১৮৮৬ – ১৯৩৫) ছিলেন পাতিয়ালা রাজ্যের প্রজা মন্ডল আন্দোলনের একজন প্রাক্তন নেতা। তিনি পাতিয়ালার মহারাজা ভুপিন্দর সিংয়ের রাজত্বকালে এবং ব্রিটিশ আমলে রিয়াসাত পর্যমন্ডল পার্টির সভাপতি ছিলেন। এই পার্টির ভাইস প্রেসিডেন্ট ছিলেন সরদার রিধা সিং।
সেবা সিং ধালিওয়াল নামে ভারতের পাঞ্জাবের থিকরিবালা গ্রামে জন্মগ্রহণ করেন। তিনি ধালিওয়াল জাত পরিবারে জন্মগ্রহণ করেছিলেন। তিনি পাঞ্জাবের একজন বিশিষ্ট মুক্তিযোদ্ধা হিসাবে স্মরণীয় ও সম্মানিত।
কানাডার নিউ ডেমোক্র্যাটিক পার্টির নেতা জগমিত সিং তাঁর নাতি।
যোগেশ মোহন তিবারি

যোগেশ মোহন তিবারি একজন ভারতীয় ও প্রাক্তন কূটনীতিক। তিনি ভারতীয় পররাষ্টঁ সেবার ১৯৬৬ ব্যাচের প্রাক্তন কর্মকর্তা। তিনি জবলপুরের সরকারি বিজ্ঞান কলেজ থেকে স্নাতক। তিনি সিঙ্গাপুর, সাইপ্রাস, অস্ট্রিয়া, স্লোভেনিয়া এবং কেনিয়ায় ভারতের রাষ্ট্রদূত হিসাবে দায়িত্ব পালন করেছিলেন। তিনি ভিয়েনায় আন্তর্জাতিক সংস্থার ভারতের স্থায়ী প্রতিনিধি হিসাবে অবসর গ্রহণ করেন।
মুখী গোবিন্দরাম প্রীতমদাস

মুখী গোবিন্দরাম প্রীতমদাস ছিলেন একজন ভারতীয় রাজনীতিবিদ। গোবিন্দরাম হায়দরাবাদ থেকে আসা এক বণিক ছিলেন। ১৯৩৭ সালের নির্বাচনে তিনি সিন্ধু আইনসভায় একটি আসন পেয়েছিলেন। আইনসভায় নির্বাচিত হওয়ার আগে তিনি পনেরো বছর হায়দরাবাদ পৌর কাউন্সিলের সদস্য ছিলেন। তিনি বিভিন্ন সমাজকল্যাণ সংস্থারও সভাপতিত্ব করেছিলেন। 
গোবিন্দরাম বিধানসভায় সিন্ধ হিন্দু মহাসভার নেতা ছিলেন। নির্বাচনের পরে তিনি গোলাম হুসেন হিদায়েতুল্লাহর মন্ত্রিসভায় মন্ত্রী হিসাবে শপথ গ্রহণ করেছিলেন। 
তিনি ১৯৪৬ সালের সিন্ধু আইনসভায় (যা মার্চ থেকে সেপ্টেম্বর ১৯৪৬ এর মধ্যে পরিচালিত হয়েছিল) উর্ধ সিন্ধু, সীমান্ত জেলার প্রতিনিধিত্ব করেছিলেন।
আরাবের রহমান

আরাবের রহমান (মৃত্যু:২৮ এপ্রিল ২০১৩) একজন ভারতীয় রাজনীতিবিদ। ১৯৭৮-১৯৮৮ সাল পর্যন্ত তিনি ত্রিপুরার বক্সানগরের বিধায়ক ছিলেন।
আফজালুর রহমান

আফজালুর রহমান ৩৯ নং জলেশ্বর বিধান সভার সদস্য ছিলেন, ১৯৭৮ সালে জনতা পার্টি থেকে, ১৯৮৩ সালে স্বতন্ত্র থেকে, ১৯৯১ সালে ভারতীয় জাতীয় কংগ্রেস থেকে, ১৯৯৬ সালে ভারতীয় জাতীয় কংগ্রেস থেকে, ২০০৬ সালে লোকো সানমিলন পার্টি থেকে। তিনি আসামের পামচিয়েত মন্ত্রী ছিলেন।
তিনি গোয়ালপাড়ার কাতারিহাটার বাসিন্দা।
দেবানন্দপুর

দেবানন্দপুর ভারতের পশ্চিমবঙ্গ রাজ্যের হুগলি জেলার চুঁচুড়া মহকুমার চুঁচুড়া মগরা সিডি ব্লকের অন্তর্গত একটি গ্রাম পঞ্চায়েত।
দেবানন্দপুর স্থানাঙ্কে অবস্থিত।
দেবানন্দপুর গ্রামটি কথাশিল্পী ঔপন্যাসিক শরৎচন্দ্র চট্টোপাধ্যায়ের জন্মস্থান। তাঁর আবাসস্থলটি বর্তমানে একটি পাঠাগার, যেটির নাম "শরৎ স্মৃতি পাঠাগার" ও তার সাথে একটি জাদুঘর এখানে আছে। এই জাদুঘরে শরৎচন্দ্রের ব্যবহৃত জিনিসপত্র সংরক্ষণ করা রয়েছে। পার্শ্ববর্তী ব্যাণ্ডেল স্টেশন থেকে "শরৎ স্মৃতি পাঠাগারের" দূরত্ব মাত্র ২ কিমি। 
২০১১ সালের আদমশুমারি অনুসারে, দেবানন্দপুরের জনসংখ্যা ছিল ৩,৪৪৯ জন, যার মধ্যে ১,৭৮৯ জন (৫২%) পুরুষ এবং ১,৬৬০ জন (৪৮%) মহিলা ছিলেন। জনসংখ্যার ০-৬ বছর বয়সী ৩১৫ জন। দেবানন্দপুরে মোট সাক্ষরতার সংখ্যা ২,৪৮১ জন। (মোট জনসংখ্যার ৭৯.১৬%)
কেদার নাথ রাই

কেদার নাথ রাই সিকিম ডেমোক্র্যাটিক ফ্রন্টের নেতা। তিনি সিকিম বিধানসভার স্পিকার। তিনি পোকলক-কামরাঙ্গ থেকে বিধানসভায় নির্বাচিত হয়েছিলেন। এর আগে রাই সিকিম সরকারের মন্ত্রীর দায়িত্ব পালন করেছেন। তিনি ২০০৪-০৯ মেয়াদে জোড়থ্যাং থেকেও নির্বাচিত হয়েছিলেন।
রজনী রাই

রজনী রাই হলেন পুদুচেরির প্রাক্তন লেফটেন্যান্ট গভর্নর। তিনি এপ্রিল ১৯৯৮ থেকে জুলাই ২০২০ পর্যন্ত গভর্নর ছিলেন। তিনি মহারাষ্ট্রের নাগপুরের বাসিন্দা। তিনি ভারতীয় জন সংঘ এবং ভারতীয় জনতা পার্টির সদস্য ছিলেন।
তুলসী দেবী রাই

তুলসী দেবী রাই হলেন সিকিমের সিকিম ডেমোক্রেটিক ফ্রন্টর একজন রাজনীতিবিদ। তিনি ২০০৯ এবং ২০১৪ সালে সিকিম বিধানসভা নির্বাচনে মেল্লি আসন থেকে সিকিম ডেমোক্র্যাটিক ফ্রন্টের প্রার্থী হিসাবে নির্বাচিত হয়েছিলেন। তিনি ২০১৪ থেকে ২০১৮ সাল পর্যন্ত পবন চামলিংয়ের পঞ্চ মন্ত্রকের পানি সুরক্ষা, জনস্বাস্থ্য প্রকৌশল, সামাজিক ন্যায়বিচার, ক্ষমতায়ন ও কল্যাণ বিভাগের মন্ত্রী ছিলেন।
রূপ রানী

রূপ রানী ১৯৯৭-২০০২ অবধি দীন নগরকে প্রতিনিধিত্বকারী পাঞ্জাব বিধানসভায় ভারতীয় জনতা পার্টির বিধায়ক ছিলেন। পরবর্তীকালে অরুণা চৌধুরী তাঁর স্থলাভিষিক্ত হন।
মোহাম্মদ হারুন রশিদ

মোহাম্মদ হারুন রশিদ বিহারের জনতা দল (সংযুক্ত) পার্টির রাজনীতিবিদ। তিনি বিহার আইন পরিষদের উপ-চেয়ারম্যান। বর্তমান উপ-চেয়ারম্যান সেলিম পারভেজ কাউন্সিল নির্বাচনে হেরে পদ শূন্য হওয়ার পরে তিনি সর্বসম্মতভাবে নির্বাচিত হয়েছিলেন। রশিদ ১৯৭৪ জেপি আন্দোলনের অংশ ছিলেন।
কে সি রাস্তোগি

শ্রী কেসি রাস্তোগি নবম লোকসভা ও দশম লোকসভা এবং ভারতের সংসদ লোকসভা সচিবালয়ের প্রাক্তন সেক্রেটারি-জেনারেল ছিলেন। তিনি ২১ আগস্ট ১৯৯০ থেকে ৩১ ডিসেম্বর ১৯৯১ পর্যন্ত লোকসভার সেক্রেটারি জেনারেল ছিলেন।
তুষার রাঠোড

ডঃ তুষার গোবিন্দরাও রাঠোড একজন ভারতীয় রাজনীতিবিদ। ১৯৯৯ সালের মহারাষ্ট্র বিধানসভা নির্বাচনে তিনি ভারতীয় জনতা পার্টির সদস্য হিসাবে মুখেদ থেকে মহারাষ্ট্র বিধানসভায় নির্বাচিত হয়েছিলেন।
ঝালেও রিও

ঝালেও রিও নাগাল্যান্ডের জাতীয়তাবাদী গণতান্ত্রিক প্রগতিশীল পার্টির রাজনীতিবিদ। তিনি জাতীয়তাবাদী গণতান্ত্রিক প্রগতিশীল পার্টির প্রার্থী হিসাবে ঘাসপানির দ্বিতীয় আসন থেকে ২০১৩ এবং ২০১৮ সালে নাগাল্যান্ড বিধানসভা নির্বাচনে নির্বাচিত হয়েছিলেন। তিনি ২০১৮ থেকে ২০১৯ পর্যন্ত নাগাল্যান্ড বিধানসভার ডেপুটি স্পিকার ছিলেন। এর আগে তিনি নাগাল্যান্ডের মুখ্যমন্ত্রী নীফিউ রিওর ভাই এবং উপদেষ্টা ছিলেন।
অর্জুন রায়

অর্জুন রায় (জন্ম: ২ মে ১৯৭২) একজন ভারতীয় রাজনীতিবিদ। তিনি ভারতীয় সংসদের সদস্য ছিলেন এবং সীতামঢ়ী (লোকসভা কেন্দ্র)-র প্রতিনিধিত্ব করেছিলেন ।
কুমার শঙ্কর রায়

কুমার শঙ্কর রায় ১৮৮২ সালে জন্মগ্রহণ করেছিলেন এবং তেওতার (বর্তমানে বাংলাদেশে) জমিদার পরিবারের একজন ছিলেন। প্রাথমিকভাবে ব্যারিস্টার হিসাবে পড়াশোনা করলেও তিনি কখনও আইন পেশা গ্রহণ করেননি। পরিবর্তে, তিনি চিত্তরঞ্জন দাস প্রতিষ্ঠিত স্বরাজ পার্টির অংশ হিসাবে রাজনীতিতে প্রবেশ করেছিলেন এবং কংগ্রেসের টিকিটে কেন্দ্রীয় আইনসভায় নির্বাচিত হয়েছিলেন। ১৯৪৪ সালে তাঁর মৃত্যুর আগ পর্যন্ত তিনি রাজ্য পরিষদের সদস্য ছিলেন। তিনি ছিলেন জাতীয়তাবাদী নেতা কিরণ শঙ্কর রায়ের বড় চাচাত ভাই।
এ এম সহায়

আনন্দমোহন সহায় (১০ সেপ্টেম্বর ১৮৯৮ - ১৩ ফেব্রুয়ারি ১৯৯১) ছিলেন ভারতীয় স্বাধীনতা লীগের একজন কর্মী, যিনি পরবর্তীকালে ভারতীয় জাতীয় সেনাবাহিনীর সামরিক সচিব হন। তিনি সুভাষ চন্দ্র বসুর একজন রাজনৈতিক উপদেষ্টা এবং আজাদ হিন্দ সরকারের মন্ত্রীর পর্যায়ের সচিব ছিলেন। 
আনন্দমোহন সহায়ের জন্ম ১৮৯৭ খ্রিস্টাব্দের ১০ সেপ্টেম্বর বেঙ্গল প্রেসিডেন্সির অধুনা বিহার রাজ্যের ভাগলপুর জেলার নাথনগরের পুরানী সরায় গ্রামে। পিতা লালমোহন সহায়। ১৯১৬ খ্রিস্টাব্দে টিএনজে কলেজিয়েট হাইস্কুলে ছাত্রাবস্থায় তার উচ্চারিত "বন্দে মাতরম্" ধ্বনির জন্য ইংরেজ শিক্ষক তাকে দণ্ড দেন। স্কুলের শিক্ষা শেষেই তিনি ঢাকার অনুশীলন সমিতির সঙ্গে সম্পর্ক গড়ে তোলেন। ১৯১৯ খ্রিস্টাব্দে জালিয়ানওয়ালাবাগ হত্যাকাণ্ড সংগঠিত হওয়ার পর ভারতের স্বাধীনতা সংগ্রামে সক্রিয় অংশ নিতে শুরু করেন। ১৯২০ খ্রিস্টাব্দে মহাত্মা গান্ধীর পাটনা সফরের সময় তিনি ডাক্তারি পড়া ছেড়ে দিয়ে স্বাধীনতা আন্দোলনে স্বেচ্ছাসেবক হয়ে যান। ১৯২১ হতে ১৯২৩ খ্রিস্টাব্দ পর্যন্ত তিনি ড. রাজেন্দ্র প্রসাদের ব্যক্তিগত সচিব ছিলেন। ইতোমধ্যে ১৯২২ খ্রিস্টাব্দে গয়াতে দেশবন্ধু চিত্তরঞ্জন দাশের সভাপতিত্বে ভারতীয় জাতীয় কংগ্রেসের অধিবেশনে সুভাষচন্দ্র বসুর ও চিত্তরঞ্জন দাশের সঙ্গে পরিচিত হন। ১৯২৭ খ্রিস্টাব্দে চিত্তরঞ্জন দাশের বোনঝি (ঊর্মিলা দেবীর কন্যা) সতী সেনকে বিবাহ করেন এবং সস্ত্রীক দেশের স্বাধীনতার জন্য কাজ করতে জাপান রওয়ানা হন। রাসবিহারী বসুর ঘনিষ্ঠ সহযোগী হন। জাপানের কৌবেতে ভারতীয় জাতীয় কংগ্রেসের শাখা চালু করেন। "ভয়েস অফ ইন্ডিয়া" নামে একটি মাসিক পত্রিকা প্রকাশসহ 'ইন্দো-জাপানিজ স্টুডেন্টস্ অ্যাসোসিয়েশন', 'ইন্দো-বোদ্ধিস্ট অ্যাসোসিয়েশন', ওরিয়েন্টাল কালচারাল লিগ' ইত্যাদি সংগঠন গড়ে তোলেন। পরবর্তীতে তার প্রথম কন্যা ভারতী আশা সহায় চৌধুরী, ভাই সত্যদেব সহায় এবং নিজে সুভাষচন্দ্র বসুর আজাদ হিন্দ ফৌজ তথা আজাদ হিন্দ সরকারের সঙ্গে যুক্ত হন। তিনি আজাদ হিন্দ সরকারের মন্ত্রীর পর্যায়ের সচিব ছিলেন। ১৯৫৭ সাল থেকে ১৯৬০ সাল পর্যন্ত তিনি থাইল্যান্ডে ভারতীয় রাষ্ট্রদূত ছিলেন। 
তার কন্যা লেফটেন্যান্ট ভারতী আশা সহায় চৌধুরী ১৯৪৫ খ্রিস্টাব্দে সুভাষচন্দ্র বসুর আজাদ হিন্দ বাহিনীর রাণী ঝাঁসি রেজিমেন্টের সদস্য ছিলেন। আর এক কন্যা রিজিয়া সেন ছিলেন বিজয়া তিলকের মাতা।
জাফর সাইফুল্লাহ

জাফর সাইফুল্লাহ (আনু ১৯৩৬ - ২৫ জুলাই ২০১৪) একমাত্র মুসলিম যিনি ১৯৯৩ থেকে ১৯৯৪ সাল পর্যন্ত ভারত সরকারের মন্ত্রিপরিষদ সচিব নিযুক্ত হয়েছিলেন। 
তিনি ভারতীয় প্রশাসনিক পরিষেবা আধিকারিকদের কর্ণাটক ক্যাডারের অন্তর্ভুক্ত ছিলেন। মন্ত্রিপরিষদ সচিব হিসেবে তার ভূমিকার আগে তিনি ভারতের সংখ্যালঘু কমিশনের সদস্য সচিব, হরিয়ানা গভর্নরের উপদেষ্টা, কর্নাটক সরকারের পল্লী উন্নয়ন সচিব ছিলেন। আরো অন্যন্য পদে ছিলেন। 
২০০৮ সালে সাইফুল্লাহ সম্পাদিত "সুলায়মানিস – লিভস লেস অর্ডিনারি" নামে একটি বই প্রকাশ করেন। বইটি উন্মোচন করেছিলেন ভারতের সহ-রাষ্ট্রপতি হামিদ আনসারী । 
জাফর সাইফুল্লাহ প্রথম এবং একমাত্র মুসলিম আইএএস অফিসার যিনি ভারতের মন্ত্রিপরিষদ সচিব হিসাবে দায়িত্ব পালন করেছিলেন।
অ্যানড্রোমিডা পর্বত

অ্যানড্রোমিডা পর্বত কানাডার আলবার্টা প্রদেশের জেসপার ও ব্যানফ জাতীয় উদ্যানের সীমানায় কলাম্বিয়া বরফক্ষেত্রের অন্তর্ভুক্ত পর্বত। ১৯৩৮ সালে কানাডিয় আলপাইন ক্লাবের প্রাক্তন সভাপতি রেক্স গিবসন, গ্রিক পুরাণে বর্ণিত দেবতা পের্সেউসের স্ত্রী অ্যানড্রোমিডার নামে এই পর্বতের নামকরণ করেন। অ্যানড্রোমিডা পর্বতারোহীদের কাছে আরোহণের জন্য জনপ্রিয়। এটির উচ্চতা ৩৪৫০ মিটার (১১,৩২০ ফুট)। নিকটতম আথাবাস্কা পর্বতের ২.৩ কিলোমিটার পশ্চিম-দক্ষিণ-পশ্চিম কোনে অবস্থিত পর্বতটি সানওয়াপ্টা গিরিপথ অতিক্রমের পথে 'আইসফিল্ড পার্কওয়ে' নামে পরিচিত আলবার্টার মহাসড়ক ৯৩ হতে দেখা যায়।
অ্যানড্রোমিডা পর্বত,এটির নিকটতম আথাবাস্কা পর্বতের সাথে আথাবাস্কা হিমবাহের দক্ষিণ-পূর্ব এবং সাসকাচোয়ান হিমবাহের উত্তর-পশ্চিমে অবস্থিত। এটির উচ্চতা ৩৪৫০ মিটার (১১,৩২০ ফুট)। পর্বতটির প্রায় সম উচ্চতার দুইটি চূড়া আছে। চূড়াগুলি উত্তর-পূর্ব আর দক্ষিণ-পূর্ব চূড়া নামে ডাকা হয়।
অ্যানড্রোমিডা পর্বতে সম্পর্কে ক্লাইম্বার'স গাইডের বর্ণনা অনুসারে, "একটি জনপ্রিয় চূড়া, আইসফিল্ডস ক্যাম্পগ্রাউন্ড থেকে স্নোমোবাইল পার্কিংয়ের রাস্তা দিয়ে খুব সহজেই দেখা যায় এবং সহজেই গতায়নযোগ্য।" ১৯৩০ সালে ডাব্লিউ আর হেইন্সওর্থ, জে এফ লেম্যান, এম এম স্ট্রুমিয়া ও এন বি ওয়াফল এই পর্বতে প্রথম আরোহণ করেন। অ্যানড্রোমিডা আরোহণের জন্য বেশ কয়েকটি পথ আছে। "স্কাইলেডার" নামক পথটি সাধারণত বেশি জনপ্রিয়।
অরোরা পর্বত

অরোরা পর্বত কানাডার আলবার্টা ও ব্রিটিশ কলাম্বিয়া প্রদেশের সীমান্তে অবস্থিত ব্যানফ জাতীয় উদ্যানের অন্তর্গত পর্বত। পর্বতটি কানাডিয় রকি পর্বতমালা'র ব্লু পর্বতসারির অন্তর্গত এবং উত্তর আমেরিকার ভুতাত্ত্বিক মহাদেশীয় বিভাজনের অংশ। ১৯১৭ সালে ব্রিটিশ রাজকীয় নৌবাহিনীর লাইটক্রুজার "এইচএমএস অরোরা"র নামে এই পর্বতের নামকরণ করা হয়। এইচএমএস আরোরা পরবর্তীতে ১৯২০ সালে কানাডা নৌবাহিনীকে হস্তান্তর করা হয়েছিল।
অরোরা পর্বতের উচ্চতা ২৭৯৭ মিটার (৯১৭৭ ফুট)। পর্বতটি কারি নালী, অরোরা নালী এবং আউল নালী মাথায় মহাদেশীয় বিভাজনের উপরে অবস্থিত; মার্ভেল গিরিপথের দক্ষিণ পূর্ব দিক অবস্থিত।
১৯১৬ সালে আন্তপ্রাদেশিক সীমান্ত কমিশনের জরিপকারীরা ব্রিটিশ কলাম্বিয়া ও আলবার্টা প্রদেশের সীমানা নির্ধারণের সময় প্রথম এই পর্বতে আরোহণ করে।
ব্রিউস্টার পর্বত

ব্রিউস্টার পর্বত কানাডার আলবার্টা প্রদেশের ব্যানফ জাতীয় উদ্যানে অবস্থিত একটি পর্বত চূড়া। চূড়াটি মূলত কানাডিয় রকি পর্বতমালার ভারমিলিয়ন পর্বতসারির অন্তর্গত। ১৯২৯ সালে কানাডিয় গাইড টম উইলসন, ব্যানফ শহরের ব্রিউস্টার পরিবারের গোড়াপত্তক জন ব্রিউস্টারের নামে এই চূড়ার নামকরণ করেন।
ব্রিউস্টার পর্বতের । ব্যানফ জাতীয় উদ্যানের অন্যান্য পর্বতের মত ব্রিউস্টার পর্বত প্রাক-ক্যাম্ব্রিয়ান থেকে জুরাসিক যুগের পাললিক শিলায় গঠিত। ল্যরামাইড অরোজেনি'র মত ভূতাত্ত্বিক ঘটনা চলাকালে অগভীর সমুদ্রের পাললিক শিলা ধাক্কা দিয়ে আরো পূর্ব দিকের অপেক্ষাকৃত নবীন শিলার উপর ঠেলে দিলে এপর্বতগুলির সৃষ্টি হয়।
কোপেনের জলবায়ু শ্রেনীবিভাগ অনুযায়ী কলাম্বিয়া পর্বত, উত্তর মেরুর ঠিক দক্ষিণে অবস্থিত ঠান্ডা, তুষারাবৃত শীত মৌসুম এবং মৃদু গ্রীষ্মকালীন জলবায়ু অঞ্চলে অবস্থিত। এখানে তাপমাত্রা সাধারণত -২০° এবং শীতল বায়ূ প্রবাহ থাকলে -৩০° সেলসিয়াস পর্যন্ত নেমে যায়।
১৯২৬ সালে এইচ ডাব্লিউ গ্রিনহাম ও ডি পিলি সর্বপ্রথম এই পর্বত আরোহণ করেছিলেন।
জৌনসারি ভাষা

জৌনসারি ভাষা (টাকরী: 𑚑𑚵𑚝𑚨𑚭𑚤𑚯) পশ্চিমা পাহাড়ী ভাষাগোষ্ঠীর অন্তর্ভুক্ত একটি ভাষা, যা মূলত উত্তর ভারতের উত্তরাখণ্ড রাজ্যের দেরাদুন জেলার উত্তর পশ্চিম দিকের পার্বত্য জৌনসার-বাওর অঞ্চলে বসবাসকারী জৌনসারি জনজাতির কথ্য ভাষা৷ এটি বর্তমানে গাড়োয়ালের টিউনি, চক্রাতা ও কালসী ব্লকে জৌনসারি প্রধান কথ্য ভাষা৷
জৌনসারি ভাষার জন্য ব্যবহৃত মূল লিপি হলো টাকরী লিপির একটি বিশেষ স্থানীয় প্রকার, যা জৌনসারি লিপি নামে পরিচিত৷ এই লিপিটি ইউনিকোডের অন্তর্ভুক্ত করার জন্য প্রস্তাব দেওয়া হয়েছে৷ 
এই লিপিটি যাজকীয়ভাবে বোগোই লিপি নামেও পরিচিত৷ তবে ভারতের স্বাধীনতা লাভের পর দেবনাগরী লিপি এই লিপিটিকে প্রতিস্থাপিত করে৷
জৌনসারি ভাষাভাষী লোক মূলত জৌনসার উপত্যকায় সীমাবদ্ধ৷ ভারতে জৌনসারি ভাষাভাষীর সংখ্যা ১,৩৬,৭৭৯ জন৷ 
ভাষাটির এখনো অবধি কোনো সরকারী মর্যাদা নেই৷ ইউনেস্কো অনুসারে এই ভাষাটি অদূর ভবিষ্যতে অবলুপ্তি পাওয়ার শ্রেণিতে রয়েছে কারণ জৌনসারি ছাত্র-ছাত্রী ও শিশুরা নিজের মাতৃভাষায় শিক্ষা লাভের সুযোগ নেই৷ তবে এথ্নোলগের মতামত কিছুটা ভিন্ন৷
২০১৬ খ্রিস্টাব্দে স্টেট কাউন্সিল অফ এডুকেশনাল রিসার্চ এন্ড ট্রেনিং (এসসিইআরটি) ঘোষণা করে যে, "নো ইওর উত্তরাখণ্ড" (নিজের উত্তরাখণ্ডকে চেনো) প্রকল্পের অধীনে গাড়োয়ালী, কুমায়ূনী, জৌনসারি এবং রাঁকা ভাষাগুলিতে (চীনা-তিব্বতী ভাষাগোষ্ঠীর বেয়াঁসি, চৌদঁসি, দর্মিয়া, রাজি, রাওয়াত এবং রাঁকা ভাষা) রাজ্যের সরকারী বিদ্যালয়গুলিতে প্রথম থেকে দশম শ্রেণী পর্যন্ত ছাত্র-ছাত্রীদের প্রাথমিক স্তরে শিক্ষা দানের ব্যবস্থা করা হবে৷
নৌ বিমানচালনা

নৌ বিমানচালনা বা নেভাল এভিয়েশন হলো নৌবাহিনীর দ্বারা কোন যুদ্ধজাহাজ বা কোন স্থল ঘাঁটি থেকে সামরিক বিমান পরিচালনা।
নৌ বিমান চলাচল সাধারণত একটি বিমানবাহী রণতরী দ্বারা পরিচালনা করা হয়। ক্যারিয়ার-ভিত্তিক বিমানগুলিকে অব্যশই ক্যারিয়ারের অপারেশনের জন্য যথেষ্ট দৃঢ় হতে হবে। তাদের অবশ্যই অল্প দূরত্বে টেক-অফ করতে সক্ষম হতে হবে এবং ছোট ফ্লাইট ডেকে হঠাৎ থামার সক্ষমতা থাকতে হবে। সাধারণত বিমানবাহী রণতরী গুলোতে দুটি অংশ থাকে নীচের ডেকগুলির হ্যাঙ্গারে এবং ফ্লাইট ডেকে ছোট ছোট জায়গাগুলিতে সংরক্ষণ করা হয়। এই ধরনের বিমানগুলি বিমান-থেকে-বায়ু যুদ্ধ, পৃষ্ঠে আক্রমণ, সাবমেরিন আক্রমণ, অনুসন্ধান এবং উদ্ধার, ম্যাট্রিয়েল পরিবহন, আবহাওয়া পর্যবেক্ষণ, পুনর্বিবেচনা এবং প্রশস্ত অঞ্চলে কমান্ড এবং নিয়ন্ত্রণ দায়িত্ব সহ অনেকগুলি উদ্দেশ্যে ডিজাইন করা হয়।
বিমানবাহী রণতরী, হেলিকপ্টারবাহী রণতরী, ড্রেস্টয়ার এবং ফ্রিগেট থেকে অপারেশন করার সময় নৌ-হেলিকপ্টারগুলো ফিক্স-উইং এয়ারক্রাফ্ট হিসাবে একই মিশনের জন্য ব্যবহার করা যেতে পারে।
নৌ বিমানবাহিনী প্রধানত সমুদ্রের উপরে নৌবাহিনীর ভূমিকা পালন করে। তবে এগুলি অন্যান্য কাজের জন্যও ব্যবহৃত হয়। এই ধরনের বাহিনীর জন্য সাধারণ ভূমিকাগুলো হলো:
ক্যারিয়ার-ভিত্তিক নৌ বিমানগুলি একটি দেশের সমুদ্র সীমায় মোতায়েন করা হয়ে থাকে যেখানে স্থল-ভিত্তিক বিমানগুলো পৌঁছনীয় নাও হতে পারে‌। এরূপ ক্ষেত্রে তারা বিমানবাহিনীর ন্যায় কাজ করে এবং আকাশ প্রতিরক্ষায় অংশ নেয়।
নৌ বিমান চালনা দেশগুলিকে স্থলভাগে বিমান ঘাঁটির প্রয়োজন ছাড়াই স্থল ও সমুদ্রের উপরে সামরিক বিমান মোতায়েনের সুযোগ প্রদান করে।
সাবমেরিনগুলির বিরুদ্ধে সবচেয়ে কার্যকর অস্ত্রগুলির মধ্যে একটি হ'ল এএসডাব্লু হেলিকপ্টার, যার বেশ কয়েকটি এই হালকা ক্যারিয়ার জাহাজের উপর ভিত্তি করে ফ্লিট তৈরি হতে পারে। এই ক্যারিয়ারগুলি সাধারণত প্রায় ২০,০০০ টন ওজনের হয় এবং এএসডাব্লু হেলিকপ্টার এবং বিএই হ্যারিয়ার বা হ্যারিয়ার IIভি/এসটিএল বিমানগুলো বহন করে। স্থল-ভিত্তিক সামুদ্রিক টহল বিমানগুলিও এই ভূমিকাতে কার্যকর, যেহেতু তারা বিমান বাহী রণতরী থেকে স্বাধীনভাবে কাজ পরিচালনা করতে পারে।
নৌবাহিনী দ্বারা চালিত বিমানগুলি শত্রু জাহাজ এবং অন্যান্য, ভূমির যোদ্ধাদের আক্রমণ করতে অ্যান্টি সারফেজ যুদ্ধের (ASUW বা ASUW) ভূমিকাতেও ব্যবহৃত হয়। এটি সাধারণত বিমান চালিত অ্যান্টি শিপ মিসাইল ব্যবহার করে পরিচালিত হয়।
নৌ বিমানচালনা উভয় যুদ্ধের অংশ হিসাবেও ব্যবহৃত হয়। নৌ জাহাজের উপর ভিত্তি করে বিমানগুলি সামুদ্রিক এবং উভচর অবতরণকারী অন্যান্য বাহিনীকে সহায়তা সরবরাহ করে। জাহাজভিত্তিক বিমানগুলি অভ্যন্তরীণভাবে স্থানান্তরিত হওয়ার সাথে সাথে উভচর বাহিনীকে সমর্থন করতে ব্যবহৃত হতে পারে।
নৌ বিমানগুলি সমুদ্রে টহল মিশনের জন্য ব্যবহৃত হয়, যেমন পুনরুদ্ধার, অনুসন্ধান এবং উদ্ধার এবং সামুদ্রিক আইন প্রয়োগের জন্য।
ভার্ট্রিইপ হেলিকপ্টার দ্বারা সমুদ্রে নৌবাহিনীর মাঝে রেশন সরবরাহ করার একটি পদ্ধতি। এর অর্থ নৌ-হেলিকপ্টার ব্যবহার করে অন্যান্য নৌ-জাহাজের ফ্লাইট ডেকে সরবরাহ, জাহাজ থেকে সরবরাহ করা।
দুর্যোগ চলাকালে নৌ বিমানগুলো ব্যবহার করে ত্রাণ বিতরণ এবং উদ্ধার কাজ পরিচালনা করা হয়।
ঘূর্ণিঝড় মার্কাস

তীব্র ক্রান্তীয় ঘূর্ণিঝড় মার্কাস একটি খুব শক্তিশালী ক্রান্তীয় ঘূর্ণিঝড় যা অস্ট্রেলিয়া এর উত্তর টেরিটরি এবং পশ্চিম অস্ট্রেলিয়ার কিম্বার্লি অঞ্চলে ২০১৮ সালের মার্চ মাসে আঘাত হানে। এটি ছিল ২০১৭–১৮ সালের অস্ট্রেলীয় অঞ্চল ঘূর্ণিঝড় মৌসুমের সবচেয়ে শক্তিশালী ক্রান্তীয় ঘূর্ণিঝড় এবং ২০০৭ সালের ঘূর্ণিঝড় জর্জের পর অস্ট্রেলীয় অববাহিকার সবচেয়ে শক্তিশালী ক্রান্তীয় ঘূর্ণিঝড়। ১৯৭৮ সালের ঘূর্ণিঝড় ট্রেসির পর ডারউইনকে আঘাত করা সবচেয়ে ভয়ংকর ঘূর্ণিঝড় হিসাবেও একে বিবেচনা করা হয়। ট্র্যাসি ডারউইনকে আঘাত করার পর থেকে এটি সবচেয়ে শক্তিশালী ক্রান্তীয় ঘূর্ণিঝড় ছিল এবং সেখানে দ্বিতীয় মাত্রার গ্রীষ্মমণ্ডলীয় ঘূর্ণিঝড় হিসাবে ভূমিতে আঘাত করে। ১৪ মার্চ উত্তর-পূর্ব তিমর সাগরের উপর অবস্থিত একটি গ্রীষ্মমণ্ডলীয় নিম্নচাপ থেকে মার্কাস গঠিত হয়, যা দ্রুত দক্ষিণ-পূর্ব দিকে সরে যায় এবং পরেরদিন একটি ক্রান্তীয় ঘূর্ণিঝড়ে পরিণত হয়।
১৫ মার্চ ২০১৮ এ পশ্চিম আরাফুরা সাগরে একটি গ্রীষ্মমণ্ডলীয় নিম্নচাপ গঠিত হয়। তিউই দ্বীপপুঞ্জের পূর্ব-দক্ষিণ পূর্ব দিকের উত্তর দিকে প্রবাহিত হয়ে গ্রীষ্মমণ্ডলীয় নিম্নচাপটি ১ মার্চ এর প্রথম দিকে অস্ট্রেলিয়ান স্কেলে প্রথম শ্রেণীর ক্রান্তীয় ঘূর্ণিঝড়ে পরিণত হয় এবং সেই অনুসারে তাকে "মার্কাস" নাম দেওয়া হয়। ১ মার্চ ঘূর্ণিঝড় মার্কাস উত্তর টেরিটরি উপকূলরেখাটি পেরোনোর কয়েক ঘণ্টা আগে দ্বিতীয় মাত্রার ঘূর্ণিঝড়ে পরিণত হয়। ১ মার্চ মার্কাস অস্ট্রেলীয় উপকূলের দিকে সরে যার এবং ডারউইনে দুর্বল দুই মাত্রার গ্রীষ্মমণ্ডলীয় ঘূর্ণিঝড় হিসাবে আঘাত করার আগে দ্রুত শক্তিশালী হয়ে ওঠে। 
মার্কাস উপকূল থেকে দূরে সরে যাওয়ার পরে স্পষ্টতই তীব্র হয়ে ওঠে। ঝড়টি দ্রুত তীব্র হতে শুরু করে এবং ২১ মার্চের মধ্যে, মার্কাস ৫ মাত্রার ক্রান্তীয় ঘূর্ণিঝড়ের তীব্রতায় পৌঁছায়। আইভল প্রতিস্থাপন চক্র, শক্তিশালী বায়ু প্রবাহ এবং শীতল জলের সংমিশ্রণের কারণে ঝড়টি দ্রুত দুর্বল হতে শুরু করে। মার্কাস দক্ষিণ দিকে অগ্রসর হওয়ার সময়ে দ্রুত দুর্বল হতে থাকে। ব্যবস্থাটি ২৫ শে মার্চ একটি বহির্মুখী ঘূর্ণিঝড়ে রূপান্তরিত হয়। ২ মার্চ, মার্কাসের অবশেষ অস্ট্রেলিয়ার দক্ষিণ-পশ্চিম উপকূলে আঘাত হানে। 
সবচেয়ে তীব্র অস্ট্রেলিয়ান ঘূর্ণিঝড়
ঝড়ের আগে, ১৫ ই মার্চ, অস্ট্রেলিয়ান আবহাওয়া ব্যুরো (বিওএম) ডারউইন, টিউই দ্বীপপুঞ্জ এবং উত্তর-পশ্চিম শীর্ষের অঞ্চলগুলির জন্য ঘূর্ণিঝড়ের সতর্কতা জারি করে। ডারউইনের অভ্যন্তরে ও বাইরে প্রধান অনুষ্ঠান এবং বিমান চলাচল বাতিল করা হয়। ধ্বংসাত্মক বাতাসের ফলস্বরূপ বাথচেলর এবং অ্যাডিলেড নদীর দক্ষিণে প্রায় ২৬ হাজার বাড়ি বিদ্যুৎ বিভ্রাটের শিকার হয়। সাইক্লোন ট্রেসির পরে ক্রমবর্ধমান এবং বিস্তৃত ছায়াময় গুণাবলীর জন্য রোপণ করা আফ্রিকান মেহগনি সহ গ্রেটার ডারউইন অঞ্চল জুড়ে হাজার হাজার গাছ ধ্বংস হয়ে যায়। 
সরকারী স্কুল এবং অপ্রয়োজনীয় সরকারী সেবা এজেন্সিগুলি বন্ধ ছিল তবে পরিষ্কার-পরিচ্ছন্নতার প্রচেষ্টা অব্যাহত ছিল এবং বৃক্ষগুলি রাস্তা থেকে সরানো হয়েছিল। বীমা ক্ষতি ৮৫ মিলিয়ন (মার্কিন $৬৫.৬ মিলিয়ন) এরও বেশি ছিল। সব মিলিয়ে মারকাস আনুমানিক মোট ৯৭.৪৬ মিলিয়ন অস্ট্রেলীয় ডলার (মার্কিন $৭৫ মিলিয়ন) ক্ষয়ক্ষতি ঘটায়।
পরিচ্ছন্নতার কাজটি উত্তর টেরিটরি ইমার্জেন্সি সার্ভিসেস সমন্বয় করে এবং অস্ট্রেলিয়ান সেনাবাহিনীর ৫ম ব্যাটালিয়ন এবং ১ম কমব্যাট ইঞ্জিনিয়ার রেজিমেন্টের সৈন্যদের অন্তর্ভুক্ত করা হয়েছিলো। ইউএস মেরিন রোটেশনাল ফোর্স - ডারউইন (এমআরএফ-ডি) পরিচ্ছন্নতার কাজে অবদান রেখেছিল। 
ডারউইনে ঘূর্ণিঝড় এবং তার তীব্রতর কারণে যে ক্ষয় হয়েছিল তার কারণে "মার্কাস" নামটি বাদ দেয়া এবং তার পরিবর্তে "মার্কো" নামকরণ করা হয়েছিল।
ভগীরথ

ভগীরথ (সংস্কৃত: भगीरथ) ইক্ষ্বাকু রাজবংশের একজন কিংবদন্তি রাজা যিনি গঙ্গা দেবীকে স্বর্গ থেকে মর্ত্যে আনয়ন করেন। সগর রাজবংশের রাজপুত্র হওয়ার পর তিনি তাঁর ষাটহাজার হতভাগ্য পূর্বপুরুষদের যন্ত্রণাদায়ক পরিণতির কথা জানতে পারেন। ভগীরথ মন্ত্রীর প্রতি রাজত্বের দায়িত্ব অর্পণ করেন এবং দুঃখের সাথে হিমালয়ে তপস্যা করতে গিয়েছিলেন। গুরু ত্রিথলের উপদেশে তিনি হাজার বছর ধরে ৬০,০০০ অভিশপ্ত পূর্বপুরুষদের পাপের প্রায়শ্চিত্ত করেন ও কপিলমুনির অভিশম্পাত থেকে তাঁদের উদ্ধারের জন্য দেবী গঙ্গাকে সন্তুষ্ট করার প্রয়াস করেন। গঙ্গা ভগীরথের তপস্যায় সন্তুষ্ট হয়ে তাকে বলেন যে তিনি স্বর্গ থেকে মর্ত্যে অবতরণ করার সময় তার প্রপাতের প্রচণ্ড বেগ নিয়ন্ত্রণ করা অসম্ভব হয়ে পড়বে। তখন গঙ্গা দেবী ভগীরথকে বলেন যে তিনি যেন ভগবান শিবের কাছে প্রার্থনা করেন কারণ গঙ্গা (দেবী) যখন মর্ত্যে অবতরণ করবেন,তখন তাকে ধারণ করার মতো শক্তি শুধুমাত্র মহাদেবেরই রয়েছে। তখন ভগীরথ ভগবান শিবের তপস্যা আরম্ভ করেন ও তাকে গঙ্গাধারণের প্রার্থনা করেন। "আশুতোষ" (অল্পতেই সন্তুষ্ট হন যিনি) ভগবান শিব তখন ভগীরথের প্রার্থনা শোনেন ও স্বর্গ থেকে পতিত গঙ্গা দেবীকে তার জটায় ধারণ করেন ও নদীরূপে মর্ত্যে বাহিত করেন। তারপর থেকে মহাদেবের আর এক নাম হয় "গঙ্গাধর" (গঙ্গাকে ধারণ করেছেন যিনি)। 
কিন্তু জহ্নুমুনি সমস্ত গঙ্গাজল পান করে ফেলেন। অবশেষে ভগীরথের প্রার্থনায় জহ্নুমুনি পুনরায় তাঁর উদর ছেদন করে গঙ্গাকে বাহিত করেন,তাই গঙ্গাকে জহ্নুমুনির কন্যা বা "জাহ্নবী"ও বলা হয়। ভগীরথের মর্ত্যে গঙ্গা আনয়নের স্মৃতি হিসেবে গঙ্গার মূল প্রবাহের নাম আজও "ভাগীরথী" যদিও দেবপ্রয়াগে গঙ্গার নাম "অলকানন্দা" ।
২০২০ ইন্ডিয়ান সুপার লিগ ফাইনাল

২০২০ ইন্ডিয়ান সুপার লিগের ফাইনাল ছিল ইন্ডিয়ান সুপার লিগের ষষ্ঠ আসরে ২০১৯–২০ ইন্ডিয়ান সুপার লিগের চূড়ান্ত ম্যাচ। এটি চেন্নাইয়িন এফসি এবং এটিকে-র মধ্যে ২০২০ সালের ১৪ মার্চ গোয়ার ফতোরদা স্টেডিয়ামে খেলা হয়েছিল। এটি ইন্ডিয়ান সুপার লিগের ২০১৯–২০ মৌসুমের বিজয়ী নির্ধারণের জন্য খেলানো হয়।
কোভিড-১৯ মহামারীর কারণে ফাইনালটি দর্শক শূন্য স্টেডিয়ামে খেলা হয়।
দুইবার চ্যাম্পিয়ন্স এটিকে চেন্নায়িনকে ৩-১ গোলে হারিয়ে ফাইনাল ম্যাচে জয় লাভ করে।
<onlyinclude></onlyinclude>
কাংড়ি ভাষা

কাংড়ি ভাষা (টাকরী: ) পশ্চিমা পাহাড়ী ভাষাগোষ্ঠীর অন্তর্ভুক্ত একটি ভাষা, যা মূলত উত্তর ভারতের হিমাচল প্রদেশ রাজ্যের কাংড়া, হামিরপুর এবং উনা জেলায় সংখ্যাগরিষ্ঠ লোক ও পাঞ্জাবের গুরুদাসপুর এবং হোশিয়ারপুর জেলার অল্প সংখ্যক লোকের মাতৃভাষা৷ এটি মূলত কাংড়া উপত্যকা অঞ্চলের কথ্য ভাষা৷ ১৯৯৬ খ্রিস্টাব্দে ১৭ লক্ষ লোকের মাতৃভাষা ছিলো এটি কিন্তু জন সচেতনতার অভাবে উনা ও হামিরপুরের বিপুল সংখ্যক লোক নিজেদের হিন্দি এবং পাহাড়ী ভাষা (পাহাড়ি মূলত হিমাচলের ভাষাগুলিকে একত্রিত করতে কেন্দ্রীয় সরকার প্রবর্তিত নাম) বলে উল্লেখ করেছেন৷ ২০১১ খ্রিস্টাব্দের জনগণনা অনুসারে ১১,১৭,৩৪২ জন এই ভাষাকে নিজের ভাষা চিহ্নিত করেছেন, যেখানে ২০০১ খ্রিস্টাব্দের জনগণনায় ১১,২২,৮৪৩ জন এটিকে নিজের মাতৃভাষা চিহ্নিত করেছিলেন৷
ইন্দো-আর্য ভাষাগোষ্ঠীর মধ্যে কাংড়ি ভাষার অবস্থান নিয়ে যথেষ্ট মত বিরোধ রয়েছে৷ কিছু বিদ্বজ্জনের মতে এটি পশ্চিমের ডোগরি ভাষারই একটি প্রলম্বিত উপভাষা ফলে এটি বৃহত্তর পাঞ্জাবি ভাষার অন্তর্ভুক্ত৷ আবার কারো মতে এটি একটি পশ্চিমা পাহাড়ী ভাষা এবং মাণ্ডিয়ালী, চম্বিয়ালী, কুলুবি প্রভৃতি পাহাড়ি ভাষাগুলির অনুরূপ৷
কাংড়ি ভাষার জন্য ব্যবহৃত মূল লিপি হলো টাকরী লিপির একটি বিশেষ স্থানীয় প্রকার, যা কাংড়ি-টাকরী লিপি নামে পরিচিত৷ তবে ভারতের স্বাধীনতা লাভের পর দেবনাগরী লিপি এই লিপিটিকে প্রতিস্থাপিত করে৷
কাংড়ি ভাষাভাষী লোক মূলত কাংড়া উপত্যকায় সীমাবদ্ধ৷ ভারতে কাংড়ি ভাষাভাষীর সংখ্যা ১১,১৭,৩৪২ জন৷ ঐতিহাসিকভাবে উনা এবং হামিরপুর জেলা দুটিও কাংড়িভাষী জেলা তবে ভাষাবিষয়ক জনসচেতনতার অভাব রয়েছে।
কাংড়ি ভাষাটি সাধারণভাবে পাহাড়ি অথবা হিমাচলি ভাষা নামে পরিচিত। তবে কারো কারো মতে বৃহত্তর পাঞ্জাবির ডোগরি ভাষার একটি উপভাষা। এই ভাষাটি কোন সরকারি পদমর্যাদা নেই এবং এটি বর্তমানে হিন্দি ভাষার একটি উপভাষা হিসেবে পরিগণিত হয়। ইউনেস্কোর তথ্য অনুসারে এই ভাষাটি বিপন্ন ভাষার তালিকাভুক্ত, অর্থ অধিকাংশ কাংড়ি ভাষাভাষী শিশুরা নিজের মাতৃভাষায় প্রাথমিক শিক্ষালাভে অক্ষম।
ভারতের সংবিধানের অষ্টম তফসিলে পাহাড়ী ভাষাগুলির অন্তর্ভুক্তির জন্য ২০১০ খ্রিস্টাব্দে সিংহভাগ সম্মতিতে বিষয়টি রাজ্য বিধানসভায় উপস্থাপিত হয়৷ ছোটো ছোট সংস্থাগুলির দাবীকে বাদ দিতে সরকারীভাবে বিশেষ ঐই ভাষাগুলি সংরক্ষণ ও মান্যতা দানের কোনো বড় পদক্ষেপ নেওয়া হয় নি৷ রাজনৈতিক প্রভাবে ভাষাগুলির অধিকাংশের সাথেই হিন্দি ভাষাগোষ্ঠীর কোনরূপ পারস্পরিক সম্পর্ক না থাকলেও পাহাড়ি এই ভাষাগুলি হিন্দি ভাষার অন্তর্গত একেকটি উপভাষা হয়ে রয়েছে৷ সরকারী মান্যতা প্রাপ্ত ডোগরি ভাষার সহিত এর মিল রয়েছে৷